Van Thio Ruangah Hi Thil Hi Kan Ramah A Ummi A Si! – Chin 11 News\nVan Thio Ruangah Hi Thil Hi Kan Ramah A Ummi A Si!\nTluang Za Thang:\nGTI(Hakha) cu 15-12-2008 in Sianginn kai hramthawk asi. Nihin tiang Kum(12) chung a kal ve cang.Chin Ramkulh chungin siseh, Chin Ramkulh leengin siseh Siangngakchia tampi nih AGTI,B.Tech le B.E an hmuh cang hna. M.E tiang a kai khomi zong an um hna. Tampi lunglawmhnak kan ngei.\n2016 March 31 hlan Kum(8) chung (Ralkap Cozah le USDP Cozah chan) ahhin GTI(Hakha) ah inn dot khat tete lawng sakpiak kan si i inn (11) an kan sakpiak. Anmah caan lio phaisa in azapi fonh ah Sing 8000 MMK hrawng si.(Capital Investment)\nAtu Cozah nih GTI(Hakha) innlo saknak caah Kum (4) chungah Sing 80,000MMK leng kai ( Capital Investment) in inn dot 2, dot 3, dot 4 tiangin an kan sakpiak. Ahlan kum(8) nakin atu kum(4) chungah a let (10) in Innlo saknak phaisa a tam deuh. Atulio ah, Ministry of Education tangah Hospitality and Catering Training Center (HCTC) timi hi GTI le GTHS sianginn (60) lengkai ah Sianginn (10) ah sak a si i, cu ahcun, GTI(Hakha) hi ai tel. Hi HCTC innlo saknak ah Sing 20,000MMK lengkai Budget thlaakpiak si.\nAtu bantukin GTI (Hakha) innlo saknak caah a herhmi Budget le HCTC te hna kan hmuh khawhnak hi kan pa Vice President U Henry Van Thio ( Henry Jessepa) mithmai le chimrelpiaknak ruangah asi i a cungah kan i lawm tuk hringhran.\nChin Ramkulh sersiamnak caah, ahleikhun in, Chin ramkulh Khualipi in Khuate lei tiang Sianginn innlo a thar sakpiaknak caah a herhmi Budget kan hmuh khawhnak hi amah #Vice_President dirhmun in an kan chimrelpiak peng ruangah asi. A ralaimi caan zongah Chin Miphun le Ram caah bochan awktlaak taktak hruaitu upa dirhmun ah kan dirpiak rih ko seh tiah Pathian sinah thla za ka campiak.\n(A cunglei ca ka ttial lai ka ti le tuchun 26-10-2020 ah GTI(Hakha) an kan lenkai ai tongthiam taltak.)\nBy:Tluang Za Thang


Pa Ta A Dir Kho Lo Mi Pawl Nih Theih A Herh Tak Tak Mi - TIMES OF CHIN NEWS\nPa Ta A Dir Kho Lo Mi Pawl Nih Theih A Herh Tak Tak Mi\nPosted By: thawngthawng May 23, 2021\nNuva pehtlainak ah mah hi a herh tak tak mi cu Dr Pari nih chimfiannak a rak tuah. Hi hi a bia tuk mi a si caah phun dang zong in ruat loding a si. A tang leiah Dr. Pari nih a rak chim mi cu tling tein ngai khawh a si.\nRelchap >>>> US a Lung a Tling ruam lo nain, Russia Hriamnaam Cawk dingin Turkey ai Timlaam\nWashington lei nih ralrin an pek len ko bu zongah cun Russia hriamnaam cawk dingin Turkey ai timlaam tualmal ko rih. Ankara nih Russian hriamnaam cawk ai timhmi kongkau ah NATO chungtel pawl an karlak ah i dukdaknak a um lio pi ah a tu bantukin Turkey lei nih hau pah ai timh hi a si. Russia ser S 400 missile defense system cawk i let dingin Washington nih Ankara a hrocer ko nain, Turkey lei nih an lungthulh an i timh lo nak kong an defense minister Hulusi Akar nih a chim. “Hi kongah America nan lungre a theih len awk a si lem lo” tiin a ti hna.\n“Hi hriamnaam hi mi a buaibaitertu hriamnaam a si lem lo. Hi hriamnaam hi khoika kan va chiah zongah ahohmanh a buai hna ding khi a si lo. Aho ca hmanh thihnung le ralrin hau thil zong a si fawn lo,” tiah Akar nih a chim.S 400 missile ah an hmanmi Advanced Radar hi NATO defense systems caah tihnung a si. Cucaah NATO umnak hmun ah chiah lo ah a tha, tiin Washington nih a chim ve. Russia ser missiles tamdeuh in cawk kai tim lehlam cu ta, tiin Ankara nih a chim. Turkey cozah chungum kong a theitu source pakhat nih a chim ningah, Turkey nih Moscow he lungtlinnak min an thut cang, ti a si.\n“S 400 missile system telhchih in a dang Russia hriamnaam pawl na cawk ah cun phihkharnak na tong kho,” tiin kan hnung thla ah khan US Secretary of State Antony Blinken nih Turkey ralrin a pek bal.\nTurkey raltuknak vanlawng an hlun pah cang caah, US nih a F-35 zorh a timh. Asinain a tu bantuk i Russia ser S 400 cawk a timh mi nih US lungre a theihter ngai, tiah theih a si. “A tu bantukin US nih a forhfial ruangah hin ralhriamnaam kongkau i Russia he kan i pehtlaihnak a fehter chinchin lehlam,” tiah Turkey presidential advisor Mesut Casin nih a chim.\n“Raltuknak vanlawng thami 200 kan herh. Cucu cop le cilh in kan herhmi a si. Asinain, cu bantuk ral a tu khomi vanlawng cu US nih a kan pe duh lo. Cu tikah, nanmah US nih cun pei Russia raltuknak vanlawng cawk lo awk thalo dirhmun ah na kan chiah fam cu. A ngaingai ti ah cun Russia vanlawng hi cawk kan duh tung lo. Asinain nanmah US nih nan vanlawng na kan pek lo hraat ah cun, ral a tu khomi vanlawng tha cu le kan herh ve cang caah, Russia vanlawng hi kan cawk a hau ko,” tiiah Casin nih a chim.\nHmaithla i tuah te dingmi NATO Summit ah American president he Turkey president an i ton hlan tiang paoh cu Ankara nih Russia hriamnaam hi a caw len rih lai lo, tiah mifim pawl nih an chim. Turkey nih Russia missile cawk a timhmi nih hin US le Turkey karlak pehtlaihnak kiam chungah a khomh bantuk a si, tiah Duvar News caah catialtu Ilham Uzel nih a chim. Hi hriamnaam cawknak kong hi dawnkhaantu thil pakhat a si. Asinain a dang duhthim awk cu an ngei hlei ti lai lo, tiah ka ruah. A tu bantuk thil a si taktak ko ah cun, US nih Turkey cungah phihkharnak a tuah lai. A tu tluk in Turkey nih US he lamhlaaknak ah hmunhma a khuar hi cuhlan ah ka thei bal hrimhrim lo, tiah Uzgel nih a chim.\n“Kannih Turkey nih cun Russia missile cawk hi leet kan i tim lo. Cucaah, Washington tu nih a kan khammi hi a leet ah a tha lai,” tiin Turkish foreign minister Mevlut Cavusolgu nih a chim. Washington lei nih an lung an thumh a si ko ah cun, Ankara lei zong nih hnatlaknak tuah hi a lung a tling kho rih men ko, tiah a cheukhat mifimthiam nih an hmuhning an chim. By Chelsea Bawi


TUNI CRPH MEETING CU MIPI AN RUAH NING A SI TI LO – The Chinlung Post\nTUNI CRPH MEETING CU MIPI AN RUAH NING A SI TI LO\nRam mipi nih CRPH cu an mawhchiat ngai hna. Tuni ah meeting an tuah hna. SAC ralkap ruangah sungh zatlaknak a tongmi hna le tlaihkhih a tongmi hna bawmhnak peknak kong cu Yangon Hlutdaw ah a biapi chiah in an ceih. Hi konghe pehtlai in A voi 3 nak Yangon region Hlutdaw meeting cu July ni 5 ah online in tuah a si tiah NUG nih thawng a thanh.\nThantlang thilcang biafiang an thanh mi. Thantlang palek bawi thahnak kongah Chinland Defense force nih thanhnak an tuah cang. Thantlang khuachung ah ralhrang kawlralkap sin ah thawngpang a pe lengmangtu le CDM pawl a hrocer lengmang mi thantlang palek bawi Bolay tiah an auh mi tuni ah Thantlang CDF nih an kah thah tiah CDF lei nih thanhnak an tuah. CDF nih thanhnak an tuahmi lei ah kan vun langhter chih.\nသတင်းထုတ်ပြန်ခြင်း, ထန်တလန်မြို့တွင် အကြမ်းဖက်စစ်တပ်ကို အမြဲတမ်းသတင်းပေးသူ၊ CDM များ ခြိမ်းခြောက်နေသူ၊ အများပြည်သူစားနပ်ရိက္ခာသယ်ယူမှုနဲ့ ခရီးသွားပြည်သူများ ရစ်စားနေသူ ထန်တလန်မြို့နယ် ရဲစခန်းဒုရဲအုပ် ဗိုလ်လေးခေါ် ဟိန်းေဝဇင်လတ် ကို ၂၀၂၁ခု ဇူလိုင်(၅)ရက်နေ့ ထန်တလန်မြို့တွင် CDF-Thantlang မှ ပစ်သတ်လိုက်သည်။ မြို့တွင်းရှိ CDM ခြိမ်းခြောက်သူ၊ အကြမ်းဖက်စစ်ကောင်စီ သတင်းပေးဒလန်များ ဆက်လက်စောင့်ကြည့်နေ၍ အချိန်မှီ ပြည်သူနဲ့အတူ ဝင်ရောက်ပူးပေါင်းပေးကြပါရန် ဖိတ်ခေါ်အပ်ပါသည်။ Credit: CDF\nThilsining: Thantlang khua chung ah palek bo khat pakhat meithal kahnak in a thi. July 5 zaanlei suimilaam 3:00 fai ah, Thantlang khua ah a ho ti hngalh lo mi nih palek pakhat meithal in an kah i a thi tiah kan theih. Meithal kah a tong mi palek pa hi Thantlang Palek Sakhan ah a tuan mi a si i bo khat a si tiah, Thantlang khuami hna sin in kan theih. A thi mi pa hi Kawl miphun a si an ti i, a min tu cu kan thei kho rih lo.\nAn kahnak hmun cu Lungtial sang, TABC lampial chak Bogyoke lam cung ah a si i meithal zun thum in an kah tiah kan theih. Palek pa hi Chaklei ah a rak kai lei si dawh a si. Meithal puah thawng kan theih i lam cung ah a rilh kan hmuh nain kan va zoh ngam lo,” tiah min langhter lo mi pakhat nih The Hakha Post ah a chim.A ruak cu sii-inn motor in palek nih an kalpi colh tiah kan theih. THP


A Poituk: Thantlang Mipi Kan I Ralrin A Herh – Chin World News Evening\nA Poituk: Thantlang Mipi Kan I Ralrin A Herh\nJanuary 11, 2021 Salai Van Chin News\nThantlang ah COVID-19 mizaw pakhat hmuhchap a si: Chin Ramkulh Thantlang khua ah 2021 January 11 ah COVID-19 mizaw pakhat an hmuhchap tiah, January 11 ah kan theih. “Atu COVID-19 zawtnak A ngei thar mi hi Kawl miphun a si. Kalaymyo lei in riantuan ah Thantlang a ra mi a si.\nAnih hi a tlun lecangka in facility quarantine chiahcolh mi a si. Tuzing ah minung 35 quarintine chiah mi kha kan chek hna i cu chung ah atu I zawtnak hmuh mi lawng hi positive a si, a dang kha cu negative an si dih ko. Atu hi RDT ti mi rianrang tein a phichuak aa theicolh mi in kan chek hna. Mah hnu ah a taang mi 34 hi PCR in kan chek than hna lai,” tiah Thantlang COVID-19 kong tawlrelnak ah tuanvo ngei mi Salai Sang Bawi nih The Hakha Times ah a chim. Thantlang khua ah COVID-19 zawtnak a ngei mi minung 3 an si cang i an dihlak in Thantlang sii-inn ah thlop an si tiah kan theih. Credit: The Hakha Times\nRelchih: Donald Trump a sungkhan naisai lo. Martial Law ahman lai tiah zumh asi. Trump nih a donghnak bik bia achim ah tthenkhat nih cun a sungkhan ko lai tiah an ti, cun trump zong nih teinak ahmuh lomi acohlan ko tiah atimi zong an um rih. Asinain abiachim thatein ruah tikah asungkhan naisai lo. Smooth tein nawlngeihnak thlennak (Smooth transition of power) a um lai tiah ati i, Biden sin ah pek dingin a chim bak lo.\nA term khatnak in a term hnihnak i thlennak ding zong a si kho mi asi i, hihi a thuk ngaingai mi chungril angei mi asi. Cun adang pakhat cu America ram sunlawinak ding a rianttuannak MAKE AMERICA GREAT AGAIN caah hin a hramthoknak lawng asi ko (it’s just the beginning) tiah a chimmi zoh tikah i hlennak le tangka i cawknak siseh vote suaksam le i rawiphirnak ruangah Biden an tlinternak hi acohlang bak lo.\nAruang cu Obama chan ah ralkap lutlai tthenkhat an um rih ti asi. Ralkap hna zong nih thimnak kong ahman loning vialte an theih dih. Ningcang loin Biden atling timi zong an lung anuam hrimhrim ti lo tiah an chim. Thil umtu ning zoh cuanh tikah zeitik caan paoh ah timhcia tein ralkap navy siseh airforce hna cu an um cang i, zeitik ahdah rian an ttuan lai timi tu cu theih asi rih lo.\nThawngpang tlamtling tu cu vun langhter colh kan zuam lai. Alangh ning zoh tikah Joe Biden hi president caah luh dingin timhtuah cu asi. Asinain ram le miphun ahlawtu dirhmun ah a dir cang i, minung pakhat report ning le bang cun January ni 20 an i hngahhlang khawh men asinain president caah luh ding nicaan ah thong zong alut khomi asi tiah ati. Kei zong cucu ahman ko hnga lo maw tiah ka ti ve, Curuang ah lungdong loin Bawipa aw hi hngak in thla cam ko hna usih Bawipa cu atlai bal lo. By Dr PC Biaksiama\nVictor Biak Lian a celh ve hrim lo- Vanram nuam in a kan dongtu ding ah rak kal chung ko kun mu!\nTrump Dirkamhtu Biachim Ning Cu Thinphang Ngai Si Ko! Cang Hram Hlah Sehlaw Tha


Ralrinnak : Thanthlang In Khuahringtlang Leiah Kawl Ralhrang Pawl An Chawi Thluahmah Cang – Buanchukcho\nThantlang in Khuahringtlang lei ah SAC Ralhrang an Kal. Nihin zinglei ah Hakha in Thantlang lei ah SAC ralhrang minung 50 hrawng an i thawh i, nihin zinglei ah Khuahringtlang lei ah an lan, tiah thawng kan theih. Thantlang khuami pakhat nih, “Nihin zinglei Lo in ka tlun pah ah Buva ah ka ton hna i ka thilri an ka check dih. Cun, Thlantlang khualuh lai ah bu khat he kan i tong tthan,” tiah a chim.\n“Ralkap bu 2 an si i, kee bak in Khuahringtlang lei ah an kal hna. Khuafo hna an phan cang hnga maw dik,” tiah a chim chap. Atu SAC ralhrang pawl an kalnak Khuahringtlang lei hi CNF Camp a umnak he cun a lampi aa ralkah deuh ngai i, zei ruang ah dah Khuahringtlang lei an kal timi fiang in theih a si lo. Credit: The Chin Journal\nthawngpang dang : Min Aung Hlaing Cu Tuluk ASEAN Hruaitu Nih UN Tel Lo In Tuluk Ram Ah Biachah Piak A Si Lai\nJune 7, tuni hi ASEAN hruaitu hna le Taluk ramleng vuanci zung upa hna cu Taluk ram ah an i tong lai i Myanmar buainak kong an i ruah lai tiah RFA nih a chim.Myanmar buai hnu ASEAN hruaitu hna cawlcanghning le Taluk cawlcanghning zoh lengmang tikah ASEAN cu Taluk sal menmen pei a rak si ko hi ti a lang chin lengmang.\nZeiruangah dah ASEAN hruaitu hna nih UN he an i ton lo? Ziah US he an i ton lo? ASEAN cu Taluk tlaihhipnak (control) tangah a um ti a fiang ngaingai.Taluk nih Myanmar buainak kongah lenglang tukin aa thlak duh lo nain a chungin cun aa thlak peng ko. Phundang cun Myanmar buainak kong i thlaknak caah ASEAN hi Taluk nih a hman ti khawh a si.\nZeitindah tuah an duh? Taluk le ASEAN nih Myanmar ram hi zeitindah tuah an duh? Tutan buainak hi zeitindah tuahremh an i timh?Atu i Thailand ram bantuk phun khin Taluk le ASEAN nih Myanmar ram hi an tuah lai. SAC nih rampi thimnak an tuah lai i USDP nih teinak an hmuh lai. USDP nih cozah an ser lai i mithat lainawng ralhrang bawizik MAH cu a ralbawi thuam i phoih in president an tuanter lai.Cuticun Myanmar ram cu zaukphung le khongton uknak cawh hrup in ralthuam phoih ralbawi rual nih an uk lai. Hihi Taluk le ASEAN duhning a si.\nAtu i Thailand PM pa khi ralbawi a rak si cu mu! Ram a buai tuk tiin nawlngeihnak a lak le thla 6 chungah thimnak ka tuah lai a ti. Thimnak a tuah i amah party nih teinak an hmuh le a ralthuam i phoih in PM a tuan huar ve ko khi! Mah phun khi MAH nih a duh tuk vemi cu a si.Mah bantuk khi a si khawhnak dingah Taluk le ASEAN nih MAH cu a si khawh chungin an bawmh lai. Thiamnak lei in, hriamnam lei in, tangka lei in an bawmh ko lai. Credit: The Chin Post


Kum 50 chung ah House speaker chia bik Nancy Pelosi – Thechinlungnews\nKum 50 chung ah House speaker chia bik Nancy Pelosi\nNancy Pelosi cu kum 50 chung ah House speaker rianttuantu chia bik a si; An tuahto ning cu a fak tak tak\nUSA i thimnak cu Nikhat hnu nikhat buainak a sosang chin chin. Pathian bia a tling chin leng mang ko cang ti a fiang tuk cang. Nancy Pelosi nih House ah nu, pa, fapa, fanu ti biafang cu hlawt,hlonh dih ding in a chuah pi cang lai.\nHi kongah a voihkhatnak House meeting ah an caih hmasa lai. House Minority Leader Kevin McCarthy nih a chim ning ah cun,\nAmerica mipi zawnruahnak he rian ttuan lo in, far-left agenda’ lawngte buaipi in Democrat nih rian an ttuan tiin a chim\nMcCarthy nih a chim ning ah cun, House Lawmakers hna cu ram mipi nih an herh lio hna ah a tli zaam mi bantuk nan si tiin a phomh hna. 117th Congress nih Sunday ah session a voikhat nak an nei.\nVice President Mike Pence nih Sunday session ah a tel bal tuk lemlo mi cu tu tan session ah aa tel ve, McCarthy, “A luancia Nancy Pelosi House Speaker tangah rian an rak ttuan mi kha kum 50 chung ah Congress an rian ttuan ning a chia bik caan a si tiin a chim\nNovember election ah Republicans nih tampi in Democrat tei nan si mi hi tthatein ruat ve cang u, Pandemic relief zong a caan teah kan pe khawh hna lo\nPolitics lawng kan ruah, kan ram nih a kan herh lio ah, kan rian nak in politic hi pakhatnak ah kan chiah deuh. America Dream tlamtlinternak ding caah America Economic hi biatak ten thazaang kan pek a hau tiin a chim. Source-RTK\nBe the first to comment on "Kum 50 chung ah House speaker chia bik Nancy Pelosi"


Salai Lungthli Tum hi Kawl holh athiam ahau mi asi lo? – Lai Lungrawn Post\nSalai Lungthli Tum hi Kawl holh athiam ahau mi asi lo?\nAugust 14, 2020 admin Thawngpang\nHenry Vantthio hi Kawl holh athiam ruang ah Vice-President ah Daw suh nih athim mi asi lo. Henry cu Miphun dawtu le Ram a daw tu asi ruang ah anun zia in -Vicepresident caah kawl ram pum siseh, Dawsuh si seh an duh caah an thim mi asi, mitha asi caah hoikawm ttha tam pi anei, Kum-5 chung rian attuan nak ah an doh tuk bu in Chin ram tam tuk a ser siam. Cu btk in SalaiLTT nih hin kawl holh athiam aherh mi asi lo. Main point asi lo, SalaiLTT cu Lai ram adaw tu asi pin ah Lai mi tam tuk Life Bawah a ser siam hna, Mi lung thin thiang asi, a chim ning te in atuah taktak mi asi, Cu caah tutan 2020 thimnak zong ah Vote kan pek bak ding asi ko. Amah hi Educational lei ah siseh Politic leiah siseh Kum no te asi nain adir hmun kan zoh tik ah International Level bak asi . Chin mi Lai mi kan dir hmun in SalaiLTT hi kum29 mi no te asi nain MP caah Vote pek ai tlak mi asi,2020 independent party.\nGoodNews; Dr. Nguncung Lian ca ttial hi amak tuk e: CNLD si ning fiang te in achim cang. NLD, Independence, CNP ah kal hau ko rua hih. Chin mi -Lai mi-Respect mi Dr.Ngun Cung Lian nih Online chung lawng ah au khuan sawh sawh pengmi CNLD party le a uartu pawl, Khuate lei kal in campaign tuahnak ding Phaisa nan ngei lo ahcun Salai Tum Tum sinah tha tein va hal uh law, online chungah khuan sawh sawh nak cun.“CNLD Party le Candidates nih theih tha a si ko rua: Tuzing ah Hakha Net nih Pu Sui Thio interview an tuah mi ka hmuh. Fel fai tein ka ngeih. A chim mi pawl khi kan Chin ram dirhmun le sining te fiang tein a langhter mi a si ko tiin ka ruah. Zei rel loin um bak lo ding a si tiin ka hmu. Nai hrawng cu CNLD pawl online ah kan langh tuk deuh le ruah awk thil a tam ngai. Online cun vote a thla kho lo ding –ramleng um pawl kan buai lut caah nan base nan tlorh sual lai ti phan a um tuk. Ramleng um nih zei hmenh nan tuah khawh tak tak mi aum lo. CNLD hi cu kan zoh tik ah amin lawng lawng asi ko. Lai mi, Chin mi, tiah nan au khua g sawh sawh.\nDr. Ngun Cung Lian: achim rih tthan mi, Na rum lo ahcun Politics, ramkhel tuah hlah, mi fir na si te lai. Fimnak na ngei lo ahcun politics, ramkhel tuah hlah, mi lih chim, mi hleng hmang na si te lai,Phaisa zong a ngei lo i fimnak zong a ngei huaha lomi, Thailand ttuatta ah sianginn a kaimi CNLD pawl cu a ciah ngai men hna lai dah hihihi;Tyranny of Majority (or) Tyranny of Democracy; June 28, 2020 ni ah FB ah ka ruahnak ka tial mi “2020 THIMHNAK A NAI, RUAH AWK A TAM” ti mi tlangtar in , Cucaah Global Khua chairman, USA, Australia, Denmark, Chairman’s mah pawl attuan mi kha Politic kong ah nan thluak nih aphan lo rak holh tuk hlah uh, especially USA um mi pawl. Nan Degrees fa te te nan langhter le caa tam tuk nan ttial , kha kha ahman lo mi ning zak thil an si. Tutan Dr. NgunCung Lian ca ttial hi ahmaan tuk USA kan caah attha khun. Degrees fa te lak i midang complainer asi mi, English deuh in caa ttial colh hei ti btk, Fake tuah ahmang cem mi zong USA, Abik in Achim btk in President or Chairman Khua ai awh ah attuan mi, mah Pawl hi an ngamh asang tuk Coment chia pek an hmang, Caa ttial athiam lo hei ti phun khin mi complain in an um le a sik ko cang hna hih. Experience pakhat bak asi. Laknak: Saisih Tlaangau\nMiE peng kan nau le chung in (2019-2020) cacawn kum ah teinak akan hmuh piak mi hna min cazin\nRev. Dr. C Duh Kam: Global Chin Village, Pathian Nih A Kan Serpiak


President Trump cu Thaizing ah Sizung in a Chuak Kho Men | THE CHIN EXPRESS\nPresident Trump cu Thaizing ah Sizung in a Chuak Kho Men\nCOVID-19 zawtnak aa kumi US President Donald Trump cu thaizing (Nikhatni) ah sizung in a chuak kho men, tiah a zohkhenhtu sibawi pawl nih tuni ah media sinah thawng an thanh.\n“President Trump cu dam lei a panh thluahmah ko,” tiah Dr. Sean Doonley, President Trump an thlopnak US ralkap sizung Walter Reed Medical Center sibawi nih a chim.\n“Ningani zingka in atutiang a taklin ti lo. A vital signs (taklinh, thi kal, thaw chuah, thi ṭumkai, tbk.) pawl zong punghman an si peng ko.\n“Thaw chuah zong aa harh lo. Ka tha tlung seh tiin sizung ah aa chawk peng i ṭhut/thawh le kal zong pakhat hmanh aa harh lo.\n“A lung, thin le cuap pawl zong punghman tein an um ko,” tiah a chim.\nVawlei cung university vialte lakah ngandamnak lei ah a ṭha bik simi Johns Hopkins University i scientist Dr. Brian Garibaldi zong nih President Trump thlop cu a bawmh ve hna.\nDr. Brian Garibaldi nih, “President cu zahan zaanlei ah avoi 2nak Remdesivir sii kan chunh i aa ziak ngai. A ngandamnak dang zeital a hnorsuang (side effect um) hnga maw tiin kan zohfel nain a zeihmanh ti lo,” tiah a chim.\n“A thin le kal zong punghman tein rian an ṭuan peng ko. Remdesivir sii cu ni 5 chung kan hman lai. [President Trump a sibawi] Dr. Sean Conley nih a chim cang bangin, nizaan kha chikhat te a pum chungum oxygen a zor pah caah Dexamethasone sii in kan thlop. Lawlawse cu mah sii zong hi kan hman rih ko lai.\n“Tuni cu a dam ngai. A tho i aa chawk len ko. Tuni cu rawl zong a ei lai i ti zong a ding lai. Cun a tha ṭhawn deuhnak hnga asi khawh chungin ihkhun cung um loin aa chawk lai.\n“Tuni bantukin a dam i a ṭhawn peng ko ahcun thaizing hmanh ah sizung in chuahter i [president inn] White House ah thlop khawh asi cang lai ti kan i ruahchan,” ati.\nA zohkhenhtu sibawi pawl nih media sin thawngthanhnak an tuahmi cu atang video ah tling tein zoh khawh asi — A sau tuk caah a biapi bik ka tinak zawn lawng ka lak.


Chin Miphun Caah Arfi, Chin Mino Sin Cakuat: By Rual Lian Thang – Chin 11 News\nChin Miphun Caah Arfi, Chin Mino Sin Cakuat: By Rual Lian Thang\nChin Miphun Caah Arfi, Chin Mino Sin Cakuat\nTulio Chin State ah a lar ngaimi cu Chin mino hna nan cawlcangh ning hi a si.Zoh a dawh i a tha ngai mi a lo. “Mino thaizing hruaitu” ti na si bantuk in thazing caah hruaitu tha a si ding zong nan si caah na lungthin i biatak in ruat law a tu na tuah cuahmah thil hi zeidah a si, zeidah ka tuah, ti hi he ruat law kan duhpi ngai hna. Tuah dingtu tuah u silaw tuah lo dingtu cu hrial hna u silaw cutin cun ram dawtu le miphun dawtu na si zia cu an langh lai.\nChin State ah, Chin miphun caah tiin federal State ah a sersiam khotu ding hi NLD, CNLD USDP, le CNP hna hi an si hrim loh! A cozah zong nih federal State sertu si ding zong in a co hlang hna lo. Cucu na fim i na hngalh pah ve ko a si ah cun na tuah cuahmah mi hi ruat law nangmah tein na ning a zak lai. Uico nih aw thawng a thei poah ah a bao bantuk in i bao sawh ding a si lo(uico he kan tahchun hna lo, nan si zong kan ti hna lo, nan lawh zong kan ti hna loh). Party kip nih Chin State le Chin miphun caah cucu kan tuah lai federal State ah kan ser lai, tibantuk bia hna maw i zumh sual in cawlcangh sual lai cih!\nChin mino hna,\nChin State caah, Chin miphun caah,le Chin ram caah tiin nun i pe in rian tuan na duh tak a si ah cun fim cawnnak ah hmaisa law cu nih cun lam an hruai lai.\nTha tein ruat hmanh! Chin State caah le Chin miphun kan caah mah tein i uk khawhnak lam, Chin State cu Federal State in a ser khotu ding cu CNF/CNA lawng lawng hi an si, ti hi philh hrim hlah! A cunglei ah ka langhter cangmi hna party pawl khi zohte CNF/CNA nih cozah a chawnh tikah donhkhantu chia bik hra an si, tihi philh hlah uh!\nChin arfi mino hna,\nChin miphun na dawt tak tak a si ah cun Chin State le Chin miphun caah kan lu bik a simi le kan hruaitu that bik zong a si mi CNF/CNA ah na lut lo, pasal tha le nusal nan si lo maw, zeitluk in dah Chin miphun nih ralkap kan herh! Ral umnak hmun ah cun ral kah khotu ralkap tha um a herh. Nunnak in tuahsernak a tel lomi tuahnak cu (just for a season ). Nizaan khua chungah hmunthur (hnawm)nan char, shirt dawh te he hman nan i thlak i na he tar. Zohhmanh!\nKan chim lai; hmunthur (hnawm)cu a tu na char lai i ruah a sur than tikah a um than peng lai i na char cawk lai lo. Model nan piahtu khi a si.\nChin State nih Chin mino an herhnak bik hmun hi CNLD Party mino ca a si lo dakaw.\nChin State nih an herh biknak hmun cu CNF/CNA caah chun mang a lim tertu Chin arfi mino si hi a si. Tuah tuan ding ah kan rianh ding:\n1. Fimnak cawnnak in Dr\n2. Kal, nunnak pek in CNF/CNA ca\n3. Thisen in Chin miphun caah (ralkap)\n4. CNF/CNA caah fundraising tuah\nTuhnu in cun CNLD pary mino ah i ser in maw khua chungah hmunthur(hnawm) char in vak lai u cih!\nChin miphun caah arfi,Chin mino nan si. Party arfi nan si lo, Chin miphun arfi nan si.\nCatialtu: Rual Lian Thang


Mindat khua i humhimnak hmun an zaam nak ah , a hnuhdawh i lungpang ah a tla i a nunnak a liam – Buanchukcho\n18. 5. 2021 ni ah Mindat khua i humhimnak hmun an zaam nak ah , a hnuhdawh i lungpang ah a tla i a nunnak a liam mi , a ruak zong kan la kho rih lo tiah Mindat khuami cheukhat nih an Facebook ah an langhter. The Chin Post\nthawngpang dang : Kahh! Thawngchia lak ah thawngṭha taktak a si. Us ummi kha cu rel loin lanh tak bak lo ding, Chim cio u. Nan chungkhat hna i thanh c io u hi. Ngakchia Bawmhnak (Child Tax Credit) pek dingmi cu July 15 in pek a si cang lai tiah President Biden cozah nih tuchun Nikhat ni, May 17 ah thawng an thanh/phuan cang.


Khualtlawng an Tlawm Tuk Caah Hakha Car Gate Cheukhat an Khar Chung – THE CHIN JOURNAL\nKhualtlawng an Tlawm Tuk Caah Hakha Car Gate Cheukhat an Khar Chung\nOctober 25, 2020 September 14, 2020 | The Chin Journal | Hakha, Chin State\nHakha Car Gate, September 14 | The Chin Journal\nCOVID-19 caan chung Hakha in Kawlrawn lei a panhmi khualtlawng an zor tuk caah Hakha Car Gate cheukhat an khar, tiah thawng kan theih.\nHakha in Kawlrawn lei ah a kalmi Swe Lwin Pyin Car Gate le Mingalar Car Gate hi a khar chungmi an si i, a dang Car Gate pawl zong Kawlran lei khualtlawng an tlawm caah motor chuah caan ahlan ningkel in an kal kho ti lo.\nHigh Class Car Gate haotu Pu Ceu Luai nih, “September 11 thawk khan Yangon-Hakha hi kan kal ngam ti lo. Cun, September 12 thawk khan Hakha-Yangon zong kan chuak ngam ti lo. Hakha-Yangon cu khualtlawng an um lo caah motor a lawng in a kal. Yangon-Hakha belte hi kan duhherhmi a tlamtlin nakhnga a sung in kan kal tawn,” tiah a chim.\nTaungzalet Car Gate cazi Kawi Biak nih, “Mandalay lei cu September 11 in kan chuak ti lo. Asinain, Thantlang, Hnaring, Kalay le Falam hi cu khualtlawng an um cun kan chuak k0. Khualtlawng an um lo tuk i zarh khat voi khat hmanh hi kan chuak kho ti lo,” tiah a chim.\nChin Taung Taan Car Gate haotu Aung Aung nih, “Khualtlawng an zor tuk i kan chuak kho ti lo. Thilphortu motor lawnglawng hi zarh khat ah voi 2 asiloah voi 3 hrawng kan kal kho i, Thantlang hi Thantlang hi a caancaan ah thil phorh in kan kal,” tiah a langhter.\nAye Chian Car Gate cazi Mawi Mawi nih, “September dih tiang cu minung kan phor ti lai lo. Thil phortu motor belte cu zarh khat ah voi 2 asiloah voi 3 cu kan kal peng ko lai. Duherhmi cah khawh peng kan si ko,” tiah a chim.\nHakha Maan Car Gate ttuanvo ngeitu Lily Aye nih, “Yangon-Mandalay cu thil phorh ding ah zarh khat voi 2 asiloah voi 3 cu kan kal peng rih ko. Cun, kan Gate hi kan on peng rih ko lai,” tiah a chim ve.\nCOVID-19 zawtnak Myanmar ram ah a hun zual hnu ah atu bantuk in Chinram le Kawlrawn lei khualtlawnnak rian a hun hnorsuan hi a si.


National Missionary Convention a um lai i minung thong nga/ruk an si lai e, USA ah Kawlram mi refugee bawmh hau an um ti an in hngalh hna nakhnga hla nan remh hnga e tiah ICBC an kan sawm. Mino i thazaang an chuah khawh ah kal awk a si ko cuta tiah kan ti. Mino cu an itim. Kan hlahruai nih, "U Hlun, atu tan cu na kal ve hrimhrim a hau" a ka ti i a ka turh. " Ka kal ve ko lai ta, mino sin zong ka tlongleng kho lo tuk, khual ka tlawn lo nak zong a sau" ka ti i ka lung in kaa tiim ve. Hla zong ka va cawng ve. Paran ka va tumpiak pah hna, Lai hla phun fung khat aa tel i. [Atang i araang zum te hi click u law video zoh hmanh u.]\nVideo um nakding.\nKal zing cu Chin Center ah iton a si. Hawi phanh ah kei ka phaan lo.\nZei le zei dek an rak ei cang rua, hawi cu.\nPu Mang Chawn nih video thla ding in redi.\nJeanny nih Lai hni he lengmang. Saza Bawi Kian nih hmai panh lo ni ngei hlah.Vl. Ceu Thawng nih mi kilhkamh.\nPu Thawng Mang, Nunphung & Zatlang, zong a kal.\nChin Center cu Chin Community of Indiana zung le hmunhma, Laimi ca i an hlaan mi a si. A ngan tuk lo, nain san a tlai ngaite. Zeizong kim ah kan hman. Mahka ah cun iton a si. Bawipa ca i aa timlaam mi ngaknu le tlangval cu hmaipanh in an um. Kan dawt dih mi Zaiku nih le a lung a tluang zungzal rua ti awk in a kan umpiak. Kan awttha a si.\nVaal no nih an no an i seihchiah' tuk. An mawh lo. Kan rak si cio.\nBaibal nih, "Chiandeih tuum no hmanh a rawl a ttaam ko hnga, si hmanh seh Bawipa minung cu.... " a ti.\nBawipa i a kan dawt ca'h a si.\nHla zong an rak hrual leen cang.\nKa va phanh cu an chuah he kaa tong.\nKa hngawngngerh sen hi ka u Ni Cia nu i laksawng a si.\nMawttaw ah kai colh a si. Vaal ttha Ceu Thawng nih, "U Hlun, nang cu mino bus pakhatkhat ah kan kaipiak ve" a ka ti. Umhar in a um sual lai a ti bia. Zawnruah a si. Bus pa khat ah cun ka hong lut. Hlahruai Hrang Cung he kan tthu, ngaknu he tthut lo in. Kanhnulei ah cun mino tlangval pawl, an hmai ah ngaknu tling pawl.\nMt. Pleasant Christian Church nih gas le bus 2 le a mongtu an kan rin dih. ICBC nih bus hnih.\nKrifa upa pawl zong an kal. Capo lawng an sai ko.\nIang Iang nih, "Kan kal nakding cu Kentucky ah a si, a khua cu Lexington" a ti.\nNi Iang Zi hi ICBC cawlcanghnak ah aa tel dih mi, "the most participating member" a si. Sunday School thilti in Mino sin zong.\nMino ah amah hi Nubu thlacam a kal lengmang mi a si. Laam pohpoh a laam dih. High School tukum a dih lai.\n"MawMawi le Aapi, hmun nan tin ti ttung ri lo, kanmah bus ah ra ko kun u, dawtnak in kan in don hna."\nA kal mi minung 82 kan si an ti rua. Kan si taktak pei dek. Bus ngan bus thum le bus hme pa khat in kan kal. 'Anih le anih vial cuu bus ah kai u' ti um lo in kai a si i lungduh pawng tthut ting lo le aa nuam lo kan um pah lai dah. Krifa cu ingaihthiam kan hau.\nRual-nau pawl bus cu hmai-no lawngte tan an si ko. "Leengmi cu e, an hmul corh siap ah lung lian hna" an rak ti i icbc ngaknu za ka pawl hi tlangval za saling pawl sin ah an lung a lian maw lian lo dek. Kan Mino hotu zong atu tan cu lawmhnak thlam a lung chung ah leen dawh a si ko. A kiang i mah tluk biang no le hmur no khi zeitin dah.... an ti. Mino hruaitu si an von duh tuk cio.\nA-hm, kan hawihawi!\nNice smiles and sweet faces.\nKei cu zei ei lo, zei din lo in pok ing kaw kaa panh lo. Saymour ah coffee kaa cawk i ka ding. Mah hnu tu cun kaa panh tuk ve cang. Hmurka ka ngei kho cang. Ka pawng mi ka chawnh dih hna.\nHmai thlum aNgun ka kehlei ah a tthu. Kan ichawn i interview bantuk ka von tuah colh.\n"Na holh te hi, Halkha tthang na lo. Khoika'h dah na tthan?"\n"Halkha ah ka tthang. Leisen ah kan um."\n"Nan khua tah khuazei?"\n"Siangin taang zeizat tiang dah na kai?"\n"Taang hra tiang."\n"Na awng maw?"\n"Ka awng ve."\n"Zeitik kum ah?"\n"Mah hnu cun college kai lo in sau nawn ka vaivuan i Malaysia ah ka kal."\n"Malay ah kum zeizat dah na um?"\n"Cah mi maw na si cah lo mi?"\n"Cah mi ka si ah zeitin dah mahka hi ka phanh khawh lai i?"\n"An phanh cio ko hita. Va ngeih hrulh ngawt pei an si ko hi."\n"Kei cu cah lo mi te ka si ko."\n"Zat-laan tawi tah na ngei pah maw?"\n"Ngaknu cu kan si i,,,,"\n"Si pah lo cun zei he. Kei zong zat-laan ttu cu tampi ka ngei."\n"Dawrthar lei le Pyidawta khi kan holh aa dang deuh tiah na ruat maw?"\n"Khuathar le Khuachung khi cu an idang. Dawrthluan khi cu kan ikhat dih ko."\n"Nangmah holh bantuk ka theih ah hin dahkaw Halkha ka ngaih tuk cu."\nA hmun kan phanh in hmaan kan ithla i kan lut.\nMino hruaitu Vl. Uk Hmung nih a kan tlaangtlaak i kan thil kan ithleng.\nVei: Hlaremh tthutdir ning kan va cawng ta i thil thlen nak khaan i kan ra kir ah inka an rak hong rih lo. Kan idil Mah lio ah cun paran le saki he Mangbik Sangcem kan von tthuat i, atang i kan fanaule hi lekmalak an laam tetmat colh i mah ko cu kaa lawm in kaa nuam. Ka duh tuk.\nKei rawlttam i ka uai dih le ka hmur zong a caar dih ah cun dahkaw ngaknu no pawl cu an ipanh tuk rih cu.\nParan tlai Ceu Hlun & saki tlai Hrang Cung Hnin.\nAn nule zong nih kalpi ve hna. Ngaknu zaa ka cu an Lai thil hruk an nule i an zohpiak hna ah aa rem bik.\nHla cu kan remh taktak hlan ah kan va cinh ta, mi umlokar ah.\n"Zeitluk in dek na lianhngan ko" ti hla kan va sak lio. Pumh hlan ah a si.\nPumh ah cun kan pok, saar laam a laam lai bang zei bang.\nKanmah an kan thokter.\nA kan ko tu Steve nih bia a chim hmasa.\nMi mah zat lak ah cun pasator Lal Cung Awi nih pumh thok thla a cam. A cung i khi screen chung i an cuanter mi a si.\nHla hi fung thum kan remh.\nA hall a ngan tuk i kan mui an kan hliah lo. Screen ah nganpi'n an kan cuanter.\nParan ka tum lio cu a si, ka kal hnawhchan cu.\nMah civuipi ah hin ram kip i missionary a ttuan mi minung thong nga/ruk an ra lai e tiah an ti nain hla kan remh lio ah hin cun mah zat nemmam an si lo. Khua a ka ruahter ngaingai. Vawleicung ah krifa ram cu Setan ram nih a en chin lengmang. Kri ral a do taktak mi ralkap an tlawm tuk cang. Atu i kan hmuh mi ko hi Kri ram ca i raldo hmaikal cuan si. An tlawm tuk. Si hmanh seh, "Hrehawm tinreng tuar mahse la, Lalpa ah chuan an lawm reng fo" an ti bang an zei a poi lo. An sin ah cun kannih hna cu ningzak kan si. Mah zan phungchim cu a ttha tuk. Lebanon ram i missionary a ttuan mi a si (a min Pu Thlasui Tluangneh hal te u).\nA phungchim dongh nak ah rammui ca rian ttuan ding ah a pum aa pe mi hmai ah chuak u tiah a ti i, kan phu in Hrang Chum Ling le a naunu Tha Hlei Sung (angki nak lucung zawn i te hi) hmai ah an chuak ve. Kan ningzah an khan pheen ruahmah.\nKan hlaremh cu an kan sunhsakpiak ngaite i, kan remh dih ah cun sunhsak nak ah mipuum a dir dih. Kut an beeng dih. An mit ah zei khi dek kan hei lawh hnga. Bawipa mit ah tah? Ahnu i kan theih mi cu, "They are the highlight of the convention" ti a si. Bawipa nih a sunparnak tlawmte a kan cheuh kan ti lai. Mah te hmanh cu kannih ca'h a sunglawi tuk. ICBC sin khual ka tlawn hi atu oi khat te lawng a si; kan sunlawi bik ttum a si ve, kei dau tthat cu!\nPumh dih cun acheu tual ah an laam. Acheu hman an ithla.\nLupawng ponh hi pasator. Luchin sen hi secretary.\nZan 9:40 hrawng in tlun kan ithawh.\nKannih mawttaw cu tlangval ttha le ngaknu ttha lawngte kan si i hlanuam sa in kan inuam tuk. Kan ithawh sin in Pathian hla lawngte kan sa i, kan mawttaw mong (Mirang) pa sin zong ah ka hmai a hngal ngaite. Pathian aa tlaih mi mino hi aho nih an zawmtai kho hna hnga maw ti ka ruat.\nMcDonald ah zanriah kan hon ei pah.\nMah hnu zong cun tlangval pawl nih cun lamthlochuak hla cun cat lo in an kan awih. Kum no deuh pawl cu hla bia an thiam lo i upa deuh nih kan aupiak pah hna. Krifa hlabu le zuun hla hlun cu kei nih ka rin hna. Krifa solo hla phun cu Zaiku nih a kan rin. Pathian hla lawng kan sa cawk lo i zuun hla zong kan sa pah ko. Zuun hla thar cu aMen nih. Achel ah kan zawnh ve hna. Kan hlasak cu a nuam in lung a leng ngaite:\n"Cung van sang ah khin a ceu thlapa a vang,\nDeirel arfi hna lawm in an lengtti...."\nKei cu "hatianrem" naih ah ka tthu. Zan khuamaw a si na'n thla a vang i a mui tuk lo. Tlangval pawl hlasak ngaih pah cun bia kan iruah. Pumpak kong cu an si lo. Lai tuanbia a ka chim. Tla ciahmah te khin. Halkha khua holh bakte. A ni pah. Ka philh dih cang mi hlanlio Lai tuanbia ttha ttha: Mikei tuanbia, Khuang Thlor Liit tuanbia, Ngunnu tuanbia, Lian Do le Tual Sial tuanbia, tehna. Fung tamlakte a ka chimh. Mah bantuk tuanbia ka theih lo nak hi kum 30 ringlo pi a si cang. Ka hmet lio ka nu hnu ah aho hmanh nih tuanbia an ka chim bal ti lo. Atu hi a si. A nuam tuk in ka thei. Kaa miak tuk. Kaa lawm tuk.\nAizawl i siangcachim a rak ttuan lio ah ka class ah "hatianrem" iang hlei cuang cu a rak um i, cachimh lio ah a rak ka hawh tawn i hiti hin ka rak ti (Lusei a si i a thei lai lo nain):\n"Hatianrem aw, baang rih law mitsir thli veen cu,\nZan khuamawt ah kan khirh lai duh zai rel cu,\nTtuan rel rih 'si caparsang rian ah."\nKeimah tawn ve lo bang, hawi he khual nuam ka tlawn lo nak a sau. Mino le lenglio he nih sung kan ihrawm lo nak zong a sau tuk cang. Zan khua tlai thlavang tang i zuun hla sak le lenglio he bia nuam iruah lo nak zong khua a sau ngaingai cang. Hlan ah khan cun mu... ka ti. Inuamh khawh lio caan kha a sung tuk in ka thei hna.\n"Inuam usi, leng le vaal no mi hna,\nSeem cawi hnu tiang kan nun ngaih leen awk in;\nPar ttha bang par caan hi a sau lai lo,\nKan zuun hi caam leen seh, leng nolh chan tiang." ka rak ti.\nKan tuanbia chimh a dih tlawmpal ah cun kan khua Indianapolis kan phaan. Zinglei 2:30 hrawng a si. Ar a khuang rih lo. Kan thil kan ilaak cio i tual ah cun kan dir. Kan ttian riangmang cang lai. Zeitik ah mah bantuk caan sung kan hmangtti tthan kho ti hnga maw? Lungkham in kan um cio. Kan ttian lai i kan ttin lai. Kan it lai, mang ttha he. Thaizing kan tho tthan lai, Bawipa ca ah.


Min Aung Hlaing cu a lung a dong ruahmah ko cang – The Cherry Par\nMin Aung Hlaing cu a lung a dong ruahmah ko cang\nMin Aung Hlaing nih a chimmi cu cozah zung riantuantu pawl nih nan zung kai pehzulh uhlaw, mipi cawlcanghnak CDM ah cheukhat nan i tel ti thawngpang kan theih. Mipi nih lemsoinak in CDM ah i tel ve lo dingin le zung kai than dih dingin forhfialnak le thawngthanh nak a tuah. Cozah zung riantuan hna nih ningcang tein zung kai ding le zung riantuan dingah a chim. Min Aung Hlaing nih a chimhning a si ahcun cozah zung riantuantu hna nih zung kai loin an um taktak sual ahcun zei hmanh rian an tuan kho ti lai lo. Ka duh ning in Kawlram pumpi ka hruai lai i ka mer lai, tiah a chunmang pi zong tlam a tlin kho ti lai lo.\nMyanmar ram pumpi cozah rianțuan paohpaoh a hohmanh zung kai hlah u mipi he kan i bawm lai i kan tei hrimhrim ko lai atu tan an sungh cun a zungzal in an sung lan cang lai. Myanmar rampi cu a khupthal aa let ruahmah ko lai, an kan tei sual si cun a zungzal in Myanmar rampi cu kawl ralkap kut tangah aum cang lai, atu hi mipi nih caan țha bik kan ngeih lio caan asi. Cucaah, abik in mipi sawhsawh nakin cozah zung riantuan pawl hi nan biapit tuk hringhran lio caan te a si.\n← Breaking News: Chin State Le Myanmar Ram Chungah Ralkap Nih Tam Tuk An Tlaih Cang Hna\n𝐓𝐡𝐢𝐧𝐝𝐨𝐦𝐡 𝐛𝐮𝐭𝐞𝐢𝐧 𝐚𝐧 𝐢 𝐂𝐡𝐨𝐧𝐡𝐛𝐢𝐚𝐤 𝐡𝐧𝐮 𝐚𝐡 𝐌𝐲𝐚𝐧𝐦𝐚𝐫 𝐑𝐚𝐥𝐤𝐚𝐩 𝐧𝐢𝐡 𝐍𝐚𝐰𝐥𝐧𝐠𝐞𝐢𝐡𝐧𝐚𝐤 𝐚𝐧 𝐂𝐡𝐮𝐡 𝐡𝐧𝐚 →


Jehovah Tehte Hna Nih Zeicah Chuah Ni Puai An Tuah Lo? | AAHB\nREL KA DUH Abkhaz Holh Africa Holh Albania Holh American Kut Holh Amharic Holh Arab Holh Argentina Kut Holh Armenia Holh Armenia Holh (Nitlaklei) Australia Kut Holh Azerbaijan Holh Bashkir Holh Basque Holh Bassa Holh (Cameroon) Batak (Toba) Bicol Holh Bosnian Boulou Holh Brazil Kut Holh Bulgaria Holh Cakchiquel Holh Cambodia Holh Catalan Holh Cebuano Holh Chavacano Chin (Hakha) Chinese Cantonese (Simplified) Chitonga Holh Chitumbuka Holh Colombia Kut Holh Corsican Croatia Holh Czech Holh Dangme Holh Denmark Holh Dutch Holh Estonia Holh Ewe Holh Faeroese Holh Fante Fiji Holh Finland Holh Fon Holh France Holh Ga Holh Galician Garifuna Holh Georgia Holh Germany Holh Greenland Holh Grik Holh Guarani Holh Gun Holh Haiti Creole Holh Hebru Holh Hiligaynon Holh Hungary Holh Hungary Kut Holh Iban Holh Ibanag Igbo Holh Iloko Holh Indonesia Holh Ireland Kut Holh Isoko Holh Italy Holh Japan Holh Japan Kut Holh Javanese Kabiye Holh Kabyle Holh Kachin Holh Kayin Holh (Sgaw) Kazakh Holh Kazakh Holh (Arabic) Kikaonde Holh Kikuyu Holh Kinyarwanda Holh Kirghiz Holh Kirundi Holh Korea Holh Lingala Holh Lithuania Holh Lomwe Holh Low German Holh Madagascar Holh Malayalam Holh Malaysia Holh Malta Holh Mam Holh Mauritius Creole Holh Maya Holh Mazatec Holh (Huautla) Mingrelian Mirang Holh Mixe Holh Mongolia Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Ndau Holh Ndebele Holh (Zimbabwe) Nepal Holh Ngabere Holh Nias Holh Norway Holh Nzema Holh Oromo Holh Ossetian Holh Pangasinan Holh Persia Holh Peru Kut Holh Philippines Kut Holh Poland Holh Portugal Holh Portugal Holh (Portugal) Punjabi Holh Quechua Holh (Cuzco) Rarotongan Holh Romania Holh Romania Kut Holh Russia Holh Sepedi Holh Serbia Holh Serbia Holh (Roman Cafang Hmanmi) Sesotho (Lesotho) Shona Holh Sidama Holh Silozi Holh Sinhala Holh Slovakia Holh Slovenia Holh Solomon Islands Pidgin Holh Somali Spain Holh Spain Kut Holh Sunda Swahili Holh Sweden Holh Tagalog Holh Tahiti Holh Tajiki Holh Tarascan Holh Tatar Holh Telugu Holh Tetun Dili Thai Holh Tigrinya Holh Tlapanec Holh Tojolabal Holh Tonga Holh Totonac Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Turkmen Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Urdu Holh Uzbek (Roman) Uzbek Holh Valencian Venda Holh Vezo Holh Vietnam Holh Wales Holh Wallisian Holh Xhosa Holh Yoruba Holh Zapotec Holh (Isthmus) Zapotec Holh (Lachiguiri) Zulu Holh\nJehovah Tehte Hna nih chuah ni puai tuah cu Pathian nih a duh lo tiah an ruah caah an tuah lonak a si. Baibal ah chuah ni puai tuah hlah u tiah fiang tein cun a chim lo. Asinain chuah ni puai tuahnak a ruang hna kha tuaktan khawh awk le Pathian hmuh ning kha hngalhthiam khawh awkah Baibal nih a kan bawmh. Chuah ni puai tuah a sinak a ruang pali le mah he aa tlaimi Baibal lamhruainak kha zoh hna hmanh u sih.\nChuah ni puai cu a hmaanmi Khrihfa biaknak in hram aa thawkmi a si lo. Mi pakhat a chuah ni ah, “khuachia hna nih harnak an pek khawh. Chuah ni puai ah hawile i thlacampiaknak nih chuah ni a tuahtu kha harnak in a huhphenh khawh” timi zumhnak ruangah chuah ni puai an tuahnak a si tiah (Funk & Wagnalls Standard Dictionary of Folklore, Mythology, and Legend) timi cauk ah a langhter. Hlanlio i chuah ni cazin hna cu, “hngalh awkah a harmi arfi zohthiamnak cungah aa hngat i hmailei sining kong zohchungnak caah a biapi tukmi a si. Phungphai ningin chuah ni puai ah vanmi phazawngdaing hna nih thlacampiaknak kha khuaruahhar lam in a tlinter” tiah (The Lore of Birthdays) timi cauk zongah a langhter.\nAsinain mitleh, bedin le khuachia thiamnak tibantuk hna tuah kha Baibal nih a duh lo. (Deuteronomi 18:14; Galati 5:19-21) Hlanlio Babilon mi hna Pathian nih dan a tat hnanak a ruang pakhat cu bedin phunkhat a simi arfi zohthiamnak kha an rak tuah caah a si. (Isaiah 47:11-15) Jehovah Tehte Hna nih phungphai kip i a hrampi kha a caanpe in an zul lo. Baibal ah aa telmi mah bantuk a fiangmi lamhruainak hna lawng kha an zulh.\nHmasa Khrihfa hna nih chuah ni puai an tuah lo. “Chuah ni puai tuah cu a hmaanmi Khrihfa hna i phungphai a si lo tiin hmasa Khrihfa hna nih an zumh” tiah (The World Book Encyclopedia) timi cauk ah a langhter. Jesuh cawnpiaknak dairek in a hmumi lamkaltu hna le zultu dang hna nih tuchan a hmaanmi Khrihfa dihlak nih zulh awk a simi zohchunh awk hna an chiah tiah Baibal ah a langhter.—2 Thesalon 3:6.\nA hmaanmi Khrihfa hna nih pakhat lawnglawng an tuahmi puai cu Jesuh a thih philhlonak puai a si i a chuah ni puai a si lo. (Luka 22:17-20) Jesuh a thih philhlonak puai tuah cu khuaruahhar awk a si lo. Zeicatiah “thih ni hi hrin ni nakin a ṭha deuh” tiah Baibal ah a langhter. (Phungchimtu 7:1) Jesuh cu a thih lioah Pathian hmaiah min ṭha a hmu. Cucaah Jesuh a chuah ni nakin a thih ni cu a biapi deuh.—Hebru 1:4.\nJehovah Pathian a biami pakhat i a chuah ni puai kong kha Baibal ah a um lo. Baibal ah chuah ni puai kong ṭial an philh caah maw a si? A si lo. Zeicatiah Pathian a bia lomi pahnih i an chuah ni puai kong kha a langhter. Asinain mah chuah ni puai ah a pahnih ningin a ṭha lomi thil a rak cang.—Genesis 40:20-22; Marka 6:21-29.\nJehovah Tehte Hna i an fale hna nih chuah ni puai an tuah lo caah pakhatkhat kan sung tiah an ruat maw?\nDawtnak a ngeimi nulepa hna bantukin Jehovah Tehte nulepa hna zong nih an fale an dawt hna kha an bia le an tuahsernak in an langhter zungzal. Cucaah laksawng an cawkpiak hna. A nuammi hawikomhnak an tuahpi hna. Minung nih kan herhmi hna lungtho tein a kan tuahpiaktu Pathian kha i zohchunh awkah Jehovah Tehte Hna nih an i zuam. (Matthai 7:11) Cucaah Jehovah Tehte Hna i an fale nih pakhatkhat kan sung tiah an ruah lo kha mah a kong hna in theih khawh a si:\n“Kaa ruahchan lo lio caan ah laksawng pakhat ka hmuh tikah kaa nuam tuk.”—Kum 12 a simi, Tammy.\n“Ka nu le ka pa nih ka chuah ni caah tiin laksawng a kan cawkpiak lo. Kaa ruahchan lo lio caan ah laksawng ka hmuhmi kha ka duh.”—Kum 11 a simi, Gregory.\n“Changreu tlawmpal he hla fungkhat sak in minit pahra hrawng hawikomhnak nan tuah kho lai maw? A nuam taktakmi hawikomhnak kha hngalh khawh awkah kan inn ah rak kan leng u!”—Kum 6 a simi, Eric.\nShare Share Jehovah Tehte Hna Nih Zeicah Chuah Ni Puai An Tuah Lo?


Donald Trump Nih Cun Republican Presidential Nomination Cu Ka Pawm Tiah A Chim – Chin 11 News\nDonald Trump Nih Cun Republican Presidential Nomination Cu Ka Pawm Tiah A Chim\nDonald Trump nih tukum November thla president thimnak kongah Republican party in a term hnih nak caah party president candiate caah an nominate nak cu ningani ah khan ka pom hna tiah a chim.\nRepublican National Convention a dih lai zan ah Trump nih White House lei in nominatian cu ka pom ko tiah a chim i, kumli chung an riantuan mi ruangah an ram tampi kar an hlan nak kong zong a chim, a tang rih mi kum 4 chung zong hi kan tlin a si ah cun thil tha tampi kan tuah khawh ko lai tiah a zumh nak kong a chim.\nPresident candidate caah an thim hi lunglawm taktak in ka pom tiah a chim i, A merican caah thil tuah ding tampi a ruat, vulei cungah economy a um mi ah a sang bik kan si lai tiah a chim. A mah he a zuam ding mi Joe Biden cu American caah thatnak chuahpi tu si loin a hrawh tu le chiatnak phurtu a si lai tiah a chim. Cu caah thim nak kan neih lai mi ah hin American him ten um seh ti nan duh le duh lo cu i thim uh tiah a chim.\nUS president thar caah tukum November 3 ah thim a si cang lai i, Donald Trump nih cun a riantuan ti, vice candidate caah Mice Pence a thim than i, Democratic candidate caah Biden nih cun senator Kamala Harris aa thim ve.


“Laimi hi dah hmailei karkhat hlan pah in, hnulei kong philh aa fawih bakmi kan si” ka ti - by Ram Tinthei | THE CHIN EXPRESS\nCSO ngakchia pawl\nMalaysia ah Chin ralzam sianginn dirh hmasabikmi cu CSO Sianginn asi (keimah theih tawk). Cu CSO sianginn nihcun Malaysia Chin hngakchia a lohtlau dingmi tamtuk a kilven hna i fimnak a pek hna. Malaysia ah a lohtlaumi mino cu ramdang an phak hnu zongah remh an har taktak cang.\nCSO sianginn an kaimi nih ramdang an phak hnu ah a thathnem taktak hna; basics English, Mathematics, Sciences le Laica thiam cia in ramdang an phan. 2005 thawk in CSO in a chuak i ramdang a phanmi hna mino hi an tam taktak cang. University le Collage a dih i, rian thatha a tlai cangmi zong an tampi cang.\nCu hna nih ramdang an phak hnu in CSO sianginn caah zeidah an tuah ti ahcun an kutneh a um lo. CSO Saya/mah hlun pawl zong cu thiamthiam. School Holiday caan ah aa volunteer mi mino zong an um lo tluk asi.\nRalzam in ramthumnak a phanmi Chin Khrihfabu hna le Communities hna zong nih kan dirkamh hna le kan bawmhchanh hna a hau ngaingaimi asi. CSO sianginn ah fale fimnak a rak cawngmi nule pa hna zong an phaknak hmun kip ah; Khrihfa upa, nubu upa, Pastors le Community leaders zong an tam taktak. Ramtha an phak in an philh bak ko hna.\nKan hawi Karen cu an ralzam camp ah sianginn pawl chimlo, Collage/University tiang an dirh i ramkip ummi Karen pawl nih an bawmhchanh hna. Ramkip ummi an mino hna nih pumpek (volunteer) in cachimh rian an va tuan, an hawile Mirang tampi an i kalpi hna.\nClinics an ngeihmi tete zong ah pumpek in Nurse rian an va tuan theu. CSO le Malaysia Chin communities sianginn in a thanglianmi hna, ramdang ah nurses a tuanmi kan farle an tam khawh ning a mak. Malaysia ralzam clinics hna ah pumpek in rian an va tuan ti zong theih a umlo (an um sual ahcun keimah palh).\nCSO sianginn ah lutlai asimi ka hawipa he kan ichawn. “Sianginn hmun 5 ah an ngeih tawnmi cu Ca chimtu Saya/mah umlo ruang le phaisa tangka harsat deuh ruangah an khar thluamah i sianginn hmun 2 lawng ah kan dir kho cang” a ka ti. Cu thawngpang ka theih i, ka ngeihchiat ning a mak. A dangdang Communities sianginn pawl zong mah cucu an ton cuahmah ciomi asi.\nSayamah/mah te hi pumpek bakin an tuan i nupi fate an hun ngeih cio tik ah sianginn ah tuan awk an tha tilo i pawcawmnak rian dangdang ah an lut, an mawh ve hrimlo. Malaysia i peng le tlang in dirhmi sianginn tam deuh hi Companies, NGOs le Tuluk Churches pawl nih mission rian can ah an bawmh hna ti asi.\nZiah CBCUSA ah Chin Churches 100 leng, Australia ah Churches 30 leng, Canada le Europe lei ah Churches tam ngaingai kan um ko tung. Sianginn pakhat cio itlaih usihlaw kan ifawihtuk dingmi asi. Malaysia kan miphun hawi hna hi kan mission filed ah tanlak awk asi ve ko lo maw? Miphun dang le Tuluk pawl tuan awk mission lawng ah maw an si ne hnga. Kanmah le kanmah ibawmhchan le i sersiam zong hi taan kan lak ve zinpan cu hau ko.


Vice President Mike Pence nih teinak cu kan kut ah a um a ti – Thechinlungnews\nVice President Mike Pence nih teinak cu kan kut ah a um a ti\nVice President Mike Pence cu Tianzan ah Georgia senate run off ah campaign tuah ding in a va kal tthan. campaign a tuah nak ah a bia chim mi nih mi vialte an hna a ngam ter tak takcang hna, Teinak cu kan kut ah a um a ti.\nMike Pence hi Senate President a si, Congress Joint Session ah session hruaitu a si lai. A duh ah cun swing state 7 buainak kongah vote a cohlang khawh i,\na cohlang lo kho tthiam tthiam, a duh le a sah lai I a duh le a tum lai. Amah nawl a si cang.US constitution nih nawlneihnak a kut ah a chiah, a pek mi a si. Mike Pence nih biakhiahnak a tuah cang mi hi zeibantuk court hman ah appeal tuah khawh a si ti lo\nTianzan ah campaign nak ah a bia chim mi cu Democrat caah thawngchia, Trump supporter pawl caah thawngttha tuk mi a si.\nDemocrat media pawl nih mipi lungthin thleng i tim i, Mike Pence nih apu. Trump a kal tak tiah heh tiah an rak tial mi cu lih le hrokhrawl lawngte ah an cang dih.\nGeorgia Rally ah, Mike Pence nih, ‘ evidence ttha tuk mi kan ngei, a hlan nak in tehte ttha le fel deuh mi nan hmuh lai,Hi hi kan kamh ngamhna, Teinak kan hmuh hrimhrim lai tiah a chim\nHi bantuk in a chim lio ah hin mipi au thawng ri cu khawri le tektla bantuk a si.. Mike Pence a bia chim mi hi aa zum ngai ti theih khawh a si. Mi pi zong nih an zumh I an I lunghmuih tuk. Tian zan ah Mike Pence bia chim mi a ngai mi poah nih fiangtein nan theih ko lai hnangam ten tuzan hi hngakngang ko hna u sih. source- Mike Pence live video\nBe the first to comment on "Vice President Mike Pence nih teinak cu kan kut ah a um a ti"


A Fiang Put Ko Hih, Chin Miphun Tanh Ding Chinmi Nih Dirhmi Chin Party Tanh Ding – The Chinlung Post\nSeptember 23, 2020 admin Kawlram 0\nChin miphun tanh ding, Chin mi nih dirhmi Chin party tanh ding, Chin ram le Chin nungphun ruahchih bu tein tialmi (Chin miphun ca hrimhrim tialmi) party policy a ngeimi Chin party nih Chin state ah acozah ser ve seh” tiah kan ti tikah “mah miphun ca lawng zoh ding a si lo, PYITAWNSUH SEIHDAT ျပည္ေထာင္စု စိတ္ဓါတ္ ngeihding a si, a bi tukmi miphun lungput (Narrow minded Nationalism) က်ဥ္းေျမာင္းေသာလူ မိ်ဴး ေရး ဝါဒ ngeihding a si lo, Kawl ram ah kan um ve caah miphun dang le Kawl huatnak thinlung ngeihding a si lo”\ntiin Kawl mi nih an kan ti tawn hna. A poi chin mi cu Kawl mi lawng nih si loin kan mah Chin mi lihla nih kan i ti ve tawn. Angaingai ti ahcun Kawl mi nih PYITAWNSUH SEIHDAT hi ngei hna sehlaw Kawlram ah civil war PYITUIN SIT (ျပည္တြင္းစစ္) or tlangcung hriamtlai phu a um hnga lo.Kawlmi nih PYITAWNSUH SEIHDAT ngei hna sehlaw Panglong hnatlak ning tein Federal le Self determination kha kan ngeihdiam cang hnga. NLD zong nih PYITAWNSUH SEIHDAT angei taktak ahcun Tlangcung miphun party pawl he Kawl ram kan ukti lai rian kan tuanti lai timi policy a ngeihding a si. Tlangcung miphun party kan herh hna lo timi hi PYITAWNSUH SEIHDAT a si lonak a lanhnak cu a si.\nTlangcung miphun hna nih kan mah kan ram cio ah kan mah miphun party nih nawlngeihnak kan ngei ve lai timi a pom lomi cu zeitindah Federal a kan pek duh ko tiin kan zumhkhawh hna lai?Physics ah zei thil tuah paoh ah aa tluk mi lehruhnak a um ( every action has equal reaction). Kawl mi nih tlukruang tein an kan tuah lo/ zoh lo.Miphun le biaknak thleidang in an kan tuahto. Nuhrin covo an kan bual. Kan nunphung le kan ca holh hrawkpiak an kan timh. Miphun maimit Burmanization an kan timh. Hi vialte in luatnak caah tlangcung miphun vialte nih hriamtlaih in kan doh hna. Chauvinism nih Nationalism a hrin mi a si.\nIndependent kan ngah hnu in nihin ni tiang Kawl mi nih Chin mi le tlangcung mi hna cungah tlukruangnak he dawtnak he ram mi sinak TAINGYINTA SEIHDAT (တိုင္းရင္းသား စိတ္ဓါတ္) he an kan tuahto bal lo, milu an tam deuh i a zei lei paoh in an kan teit lengmang bantukin tei cicek an kan duh peng (tyrany of majority). Kawlmi cu Nu le pa dirhmun ah a ummi an si i nu le pa dirhmun a si mi nih nu le pa sinak lungput he TABAWTHA CIHMUH (သေဘာထား ျကီးမွူ) an langhter ding a si nain an langhter bal lo.\nA thawng deuhmi a ngan deuhmi hmanh nih kan cungah dawtnak, thin fualnak an ngei lo ahcun a derthawm deuhmi, a tlawm deuhmi, kum saupi miphun thleidannak le nengneknak a tuarmi kan nih Chin mi nih kan miphun cu kan tanh ve ding a si lo maw? Kawl kuttang um le Kawl nih thu dir tuahter hi kan i vawi rih lo maw? A ziak in maw kan i ziak tuk cang. Chin miphun party mee kan pek i miphun party nih Chin pyine acozah kan serter ahcun cu nih cun miphun dang kuttang kan um duh lo timi lungput, miphunpi lungput a langhter lai.\n2008 phunhram tang dirhmi Pyine acozah ciocio ah Chin mi hrimhrim nih dirhmi party nih Chin state acozah tlaih mi le miphun dang nih hruaimi party nih acozah tlaihmi asulam or a muru (အနွစ္ သာရ) aa khat hrimhrim lo. Miphun sinak i uanpinak (A sense of National Pride) a tel. Chin mi lung fim a cu cang. Crd, Pa Hmun.


Hakha Ah 88 Chanchuak Dirhmi 8888 Pyituh Party Nih Mizapi An Ton Hna Lai – THE CHINLAND POST\nHakha Ah 88 Chanchuak Dirhmi 8888 Pyituh Party Nih Mizapi An Ton Hna Lai\nSalai Ngun San Aung| 2018 May 4| 1988 Myanmar ramchung Siangngakchia cawlcanghnak le dothlennak in a chuakmi siangngakchia hlun pawl 88 chanchuak (88 Generation) tiah auhmi nih an dirh tharmi 8888 Pyituh Party cu May 14, Hakha CACC zung ah mizapi he ton biaruahnak an ngei lai.\n“Party chairman U Ko Ko Kyi hruainak in an rak tlung lai i May 14, sml. 12:00-3:00 kar CACC Hall ah mizapi he ton biaruahnak an ngei lai. Laitlang lawng siloin Myanmar ram chung ramthen le ramkulh dang dang zongah mizapi he tonnak an tuah i pehzulh in tuah timh cuahmah a si. Mizapi paoh i tel khawh a si. Media zong sawm an si, zapi lei kap in a siah Media leikap zong in a si ah duhmi paoh party le ramkhel kong he ee pehtlai mi cu bia hal khawh a si lai” tiah Hakha mizapi he tonnak ding tuanvo latu Saya Lal Lian Thang nih TCP ah a chim.\n8888 Pyituh Party cu nai te April 26 ah Ramkomh thimnak Commission zung nih party dirhnak nawl onhmi an si i April 29 ah party lutlai le a changtu thimnak zong an tuah. Party lutlai ah U Ko Ko Kyi le a changtu ah U Yee Aung Naing an thim hna.\n8888 Pyituh Party cu tukum caan karlak thimnak ahhin a tlawmbik hmun thum ah thimnak i cuh an i tim tiah theih a si. Cuh an i timhnak thimfung hmunhma bel cu mizapi sinah fiang in an thanh rih lo.\nPrevious Biaceihnak Zung Riantuantu Kumkhat Chungah Minung 160 Sualphawt Dantat An Tong\nNext Paletwa Ah AA Le Kawl Ralkap An I Kap; Kawl Ralkap 4 An Thi I 6 Renglo An I Hliam


KNU Nih An Kuttang KNDO I Ralbawi Rian An Phuah Mi Kong Ah Mipi An Lung Tling Bak Loh\nMain Editor July 10, 2021 Leave a Comment on KNU Nih An Kuttang KNDO I Ralbawi Rian An Phuah Mi Kong Ah Mipi An Lung Tling Bak Loh\nKaren ramkulh Wailay myone Kane Lay khua pawng i mi 25 thih mi kong ah KNU nih cun an kut tang i KNDO ralbawi pahnih Saw Nedar Mya le Saw Bwar cu hremnak an pek hna i ralbawi an sinak in an dinh chung rih hna.\nKane Lay Khuapawng i minung 25 an thih ruangah hin buaibai nak achuak i, hi minung 25 athat tu cu KNU kut tang i aum mi KNDO le Ralhrang cu an mah le mah an puh.\nCu ruangah cun KNU nih hlathlai nak an ngei i an ralbawi pahnih Saw Nedar Mya le Saw Bwar cu dantat nak an pek hna. KNU nih an kuttang i a um mi KNDO ralbawi pahnih dantat nak an pek mi hna hi mipi ruahning lotuk asi i KNU cawlcangh ning hi lungtling lo mi an tam. Zei ruangah ti ah cun, athi mi minung 25 pawl hi KNDO umnak ngat in athli tein an cawlcang lengmang ruangah KNDO nih an tlaih hna i, ralkap mingiatu (thohhlanyi) an si ruangah kan thah hna. Kha ti khan umter lengmang hna uh si law, kan umnak an theihfiang tuk cang i kanmah lehlam tu kan cimit ko in an kan tuah kho.\nCun cheukhat hna kha cu kan mah nih kan thah mi an silo ralkap nih bomb an kan thlak hnawh lio ah khan athi mi an i tel tiah KNDO ralbawi dantat mi lakin pakhat deuh Saw Bwar nih cun a rak chim fiang cang. Asi nain, athi mi minung 25 pawl kha mipi sawhsawh hlei a tuahtu an si, KNDO nih an tlaih hna hnuah adik lo tukin an thah hna, Curuangah tha tein dothlat ulaw nan phung ning bantuk in dantat nak tuah hna uh tiah ralhrang lei nih cun KNU cu ca an kuat hna.\nRalkap cakuat ruangah KNU nih dothlat nak an tuah i dantat nak anpek mi hi cu mipi nih KNU cawlcangh ning ah an mawhthluk tuk hna. Hi bantuk asi ah cun mipi tamtuk athat cang mi ralhrang pawl hi anmah le mah dantat nak an i pe ve maw? timi biahal nak atam. KNU kuttang um KNDO umnak hmun pawng i lamp thilhlei a tuah bantuk in aa um ter mi 47 cu June 13 ah KNDO in kan umnak akan ngia thli lengmang tu an si tiin an rak tlaih hna i cu chung in minung 25 cu an thi.\nKNDO lei nih cun an zapi tein ralhrang nih thlah mi an si dih tiah an ti. Asi nain ralhrang lei nih cun mipi sawh sawh lam rian tuan tu le hlei adawn tu an si tiah an ti ve. Ralhrang le KNDO an I elnak asau hnuah KNU in dothlat nak an ngei i atu bantuk in dantat nak an pek hna hi asi. KNU nih hin phung an ngei mi cu mipi sawhsawh thah loding le buainak atuah lo mi mipi athah tu cu hremnak pek ding timi phung hi asi. Cu phung I tlaih cun KNU nih an kut tang i a um mi kNDO ralbawi pahnih cu dantat nak an pek hna i an sinak an lak piak hna hi asi\nNLD Party Chungin Pengkomh Chiarman Asi Mi Covid In A Nunnak Liam →\n← CNF Sinin Raltuk Training Adih Cang Mi Minung 4000 Leng An Si Cang


ACR Chairman nih Hitin UNHCR Kong a Chim | THE CHIN EXPRESS\nACR Chairman nih Hitin UNHCR Kong a Chim\nThe Chin Express le Malaysia Chin refugee bu vialte lakah a minthang bikmi Alliance of Chin Refugees (ACR) Chairman James Bawi Thang Bik tonbiaruahnak kan ngei kho. A chimmi pawl an biapi taktak.\n2013 Card/Catlap Chuh Cangmi Kong\nACR Chairman nih, “2013 UNHCR card/catlap chuh cangmi pawl cu UNHCR card/catlap a ngei rihmi a nupi/va nih a benh khawh,” tiah a chim.\n“Benhtu (nupi/va) a ngei lomi single pawl caah ruahchannak a um ti maw ti cu chim a har ngai. UNHCR Malaysia lutlai Thomas nih cun nawlnak ca an ṭialmi pawl kha kan zohpiak ṭhan te hna lai a rak ti nain COVID-19 lockdown chungah UNHCR he meeting kan tuah ṭhan tikah lutlai changtu nih ‘chuh cangmi cu ruahchannak a um ti lo, a dih ko cang’ ati. Nain ralzaam upa pawl nih cun zohpiak ṭhan dingin kan hal peng ko lai,” ati.\nAa Ṭhium Kami i Benhnak Kong\n“UNHCR card/catlap a ngeimi nu/pa nih UNHCR card a ngei bal lomi pa/nu a vat/ṭhit ahcun benh khawh asi ko,” ati. — CRC le ACR ah caṭial ter khawh asi pinah UNHCR website refugeemalaysia.org zongah mah tein benh khawh asi.\n2009 card le 2013 catlap aa tlaihmi nuva card fonh kong\n“Fonh khawh asi. Nuva card number aa khat lomi nan um ahcun CRC le ACR zungah caṭial ter khawh asi. UNHCR sinah fonh dingin ca kan in ṭialpiak hna lai,” ati.\nUNHCR card a ngah bal rih lomi mithar kong\n“UNHCR card a ngah bal rih lomi mithar paoh nih UNHCR website refugeemalaysia.org ah sok khawh asi. Daithlang bak hlah uh, sok cio uh.\n“UNHCR Malaysia lutlai Thomas nih a sokmi paoh cu kan auh dih ko hna lai. Atu cu UNHCR rianṭuantu kan i phakzawh rih lo caah asi ati,” tiah ACR Chairman nih a chim.\n2013 Catlap pawl Card in Thlenpiak Kong\n“Thomas nih 2013 catlap aa tlaihmi paoh cu kum 2023 hlan ah card in kan thlenpiak dih ko hna lai ati.\n“Mah hi cu nanmah chim hmanh a hau lo. Palek zong nih nan catlap check a har tuk, card in thlenpiak hna uh a kan ti lengmang caah thlenpiak kan timh ko hna.\n“Cun, ruahpi a sur tikah catlap cu a sinpi lo tuk ti zong ka theih tuk ko. Kan thlenpiak te ko hna lai ati,” tiah a chim.\n2013 Catlap aa Tlaihmi Pawl caah Ram Thumnak Kal Ruahchan awk Um Maw, 2022 tiang catlap a kan pekmi hi nan zuam tiang um ulaw nan zuam ti lo hnu ah Kawlram kir te uh tinak asi maw?\nACR Chairman nih, “nan zuam chung um law nan zuam ti lo hnu ah kir te uh tinak cu asi lai lo tiin ka ruah. UNHCR hi an i phanzo lo taktak khi si, mah ruang cun asi bik tiin ka ruah. Ram thumnak kan kal kho te lai maw timi kong ahcun pumpak case cungah aa hngat. 2013 Catlap pawl hi RSD interview auh dih an si te lai i a aungmi paoh cu ram thumnak ah case kuat piak dih an si te ko lai,” tiah a chim.\nA tang ViDEO ah tling tein zoh khawh asi. A chimmi pawl hi SHARE phu taktak an si tiah kan ruah, na ruah ve ahcun rak SHARE ve.\nACR Chairman cu Malaysia Chin refugee kong paohpaoh ah ramdang media nih an ton pengmi asi pinah Facebook ah UNHCR le refugee kong thawng a thanh kho bikmi asi. Chin refugee bu vialte lakah ACR lawng hi sianginn zong a ngeimi asi, siangngakchia 264 le saya/ma 9 a ngei. Free clinic zong a ngei. Atang video ah tling tein zoh ve.\nHakha University ah ni 14 chung khumherhmi minung 12 cu an ttinter cang hna\nHniang Zi - September 25, 2020\nChin state Covid-19 dohnak bu hruainak in Hakha khua chungah a rak lutmi paoh cu Hakha University ah ni 14 chung khumherh...\nMalaysia biaceih zung nih kum 5 a fa pate a that tu nu le a tlangval pa thihdan a pek hna\nHniang Zi - September 24, 2020\nTuni ah Penang High Court nih kum 5 a fa pate a rak thattu hringtu nu le a tlangval pa cu hri...\nMyanmar National Team ah ai tel mi Valte\nValte hi Kalymyo um Falam mi a si. 2010 kum ah Kalaymyo certual ah kan i hmu. Cu...\nThantlang ah bomb a puak\nHniang Zi - September 23, 2020\nThantlang khua, No (1) sang i sizung lam ah a ummi U Kyaw Min Htet a umnak inn ah September 20 zaan...\nInstall Chin Express\nInstall 'Chin Express' APP


Selena He An I Duh Than Hnu Ah Justin Bieber Nih Duhnak Timi Kaa Fiang Cang Tiah A Phuan – THE CHINLAND POST\nSelena He An I Duh Than Hnu Ah Justin Bieber Nih Duhnak Timi Kaa Fiang Cang Tiah A Phuan\nLOS ANGELES, CA - NOVEMBER 20: Singers Selena Gomez (L) and Justin Bieber in the audience during the 2011 American Music Awards held at Nokia Theatre L.A. LIVE on November 20, 2011 in Los Angeles, California. (Photo by Kevin Winter/AMA2011/Getty Images for AMA)\nChinland Post| 2018 January 18| Kum 6 chung aa duh, aa thenmi Justin Bieber le Selena Gomez duhdawtnak lamthluan a hun tluan thannak hi atu ahcun thlahnih tluk a si cang. January 17 ah kum 23 a simi Justin Bieber nih ung kung pakhat aa kuh i lamhlat a zoh lio le a mirh lio hmanthlak pakhat cu Instagram ah a tar. Cu hmanthlak aa tarmi ahcun “Atu cu duhnak timi kaa fiang cang (Now I know what love is)” tiah a tial.\nCuti ca a tialmi le hmanthlak cu an zoh cio hna i cheukhat nih Selena he an tlamtling than lo i maw a si hnga tiah an thin a phang. Cheukhat nihcun hihi an i duhdawtnak a tlamtlin langhternak hmelchunh a si tiah an ti ve. Hiti an duh chel, lamdang an zawh chel lengmang a si hnu ah i tlaihchannak le duhdawtnak an ngeih thanmi nih duhnak timi hi fiangte in a temtuar cang, a hngalh cang bia a si lai ti zong an ti phah.\nJustin Bieber cu Selena he an i duhdawtnak lamthluan a tluan than hnu ah Selena kong he pehtlai in hla zong a phuah cang tiah thawngpang a chuak.\nBieber cu Selena ruang ah a thinlung a hung i hliphlau taktak. Selena nih a rian aa zuamning, a fak ngaimi a ngandamnak dirhmun pawl a lonh khawh i zumhnak he fekte in kar a hlan khawhnak pawl kha Bieber nih a hun hmuh than tikah a uar khun. Cu ruang ah Selena he an hun i kawp than hnu in Selena he pehtlai in hlaphuah le chuahding a lung a chuak tuk. Atu ahcun Bieber nih phungning (official) te in a aw aa khumh rih lo nain hlathar caah studio i va kal zokzok lawng kha a duh ko cang tiah amah he aa naihniammi pakhat nih a chim.\nKum 23 a simi Justin Bieber le kum 25 a simi Selena Gomez cu 2010 kum thawk khan an i hmutong cang. 2014 tiang an i duh chel, lamdang an zawh chel tibantuk a hung si lengmangmi anmah pahnih cu vawleicung ramkip in thapetu hna nih an duhdawtmi ngaknu tlangval kawpkhat an hung si.\nSelena cu hlasak thiam The Weeknd he lamdang an zawh hnu caan tlawmpal a rauh ah atu bantuk in Justin Bieber he an hun i kawp than hi a si. Justine Bieber le Selena Gomez hi a luancia kum 6 chung an sining zoh tikah atu liklek an i duh i atu liklek lamdang an zawh than ti lengmang an si. Atu cu Bieber nih duhnak timi kaa fiang a ti caah an i duhdaw thai cang lai tiah a zummi zong an um ve. Ramkip in anmah pahnih thapetu hna nihcun i duhdaw thai cang hna seh ti an duhpiak hna.\nRef: Elle, Duwun\nNext Nan Khin Zayar Nih Ka Hack Hlah Uh Tiah Facebook Ah Nawlnak Ca A Tial


Tuzing Mithi Kan Ngeih Mi Lung A Fak Kho Tuk E Minung Tamlak Te An Nunnak A Liam – FIAKFAIROCK\nTuzing Mithi Kan Ngeih Mi Lung A Fak Kho Tuk E Minung Tamlak Te An Nunnak A Liam\nTungzing tha hakha post nih thawng a thanh mi hi rak zoh ve hmanh u lung a fak kho tuk e maw Pathian aw, kan sualnak kan ngai thiam law nan zaangfahnak kan cungah lawhsawh hram ko. “Mipi lei nunnak a liammi 8 an si tiah kan theih. Ruak 5 an laak khawh, ruak 3 an laa kho rih lo”. ပြည်သူဖက်မှ(၈)ဦးကျဆုံးရာမှာ (၅)ဦး dead body ရပါတယ်။ အလောင်း (၃) လောင်းမရသေးကြောင်း သိရပါတယ်။ The Hakha Post\nMizo Kan Unau Nih Myanmar Ralzaam Pawl Bawmhnak An Pek A Tam Taktak\nMizo kan unau pawl hi an lungput le an ruahnak zoh tikah upat lo awk an tha hrimhrim lo. Tulio kawlram buainak ruangah Kawlram mi tampi hna cu Mizoram ah an zaam hna. Cu ralzam pawl hna caah cun Mizoram kan unau nih an si khawh chung in an I zuam hna I ei-din ti-rawl le phaisa lei zong in bawmhnak an pek cuahmah hna.\nTutan zongah bawmhnak an pek mi hna kong cu hi ti hin an hun langhter than. April 6, chunhnu Suimilam 12: 00pm ah khan Mizoram tualchung pawlkom MZP, PUMP, MZI le MDM pawl hna nih Myanmat buainak ruangah harsat nak a tong mi hna ralzam pawl caah bawmhnak an tuah mi “Mobile Charity Concert” in phaisa an hmuh mi Rs. 519,009/- cu NGO United for Democratic Myanmar (NUDM) kutah an pek cang hna.\nHi thawngpang hi The Chin TV nih an rak tial mi a si. An rak tialning tein atanglei ah Falam holh le kawl holh in kan rak chiah chih.\nBomnak Ngahmi Hlannak! April ni 6 sun 12:00 pm ah, Mizoram tualto pawlkom pawl a simi; MZP, PUMP, MZI le MDM pawlin Myanmar buainak ih bomnak hrang tuahmi “Mobile Charity Concert” ih ngahmi sumpai, Rs. 519,009/- cu NGO United for Democratic Myanmar (NUDM) kutah apnak an nei.\nအင်ဒီယားနိုင်ငံ၊ ငိုင်ဇောလ်မြို့တွင် မြန်မာပြည်သူများအတွက်ပြုလုပ်သော “Mobile Charity Concert” မှရရှိသည့်ငွေ Rs. ၅၁၉၀၀၉ ကို April ၆ ရက်နေ့ နေ့လည် ၁၂ နာရီတွင် NUDM ထံအပ်နှံသည့်အခန်းအနားကျင်းပ။ Source: Mizo Zirlai Pawl\nAlak Phawt Dingmi Thantlang COVID-19 Bawmhnak Facang pawl a Man in an Zuar\nCNA Nih Tei Nak An Hmuh Hrim Hrim Lai : A Ruang Tam Tuk A Um,Ralkap Minung Tam Le Hriamnam Tthat Nak In AZ Herh Deuh Mi Cu?\nTamu Khua kahdohnak Ruang ah Biakinn Chung ah Micehukhat an i Thup Hna\nTamu Ah Kuki Ralkap In Kawl Ralkap 18 An That


US Pastor Te Cheukhat Cu Politics Leiah Ruahnak Bituk In A Kalmi An Um! – Chin 11 News\nUS Pastor Te Cheukhat Cu Politics Leiah Ruahnak Bituk In A Kalmi An Um!\nUS Laimi kan pastor te le vawlei lei hruaitu nih politics kongah kan thluak an kan ttawl tuk rua ka ti: US Laimi kan palhnak le kan poinak pakhat asi tiah ka ruahmi cu a caan ah biaknak lei kan hruaitu pastor te le vawlei lei hruaitu an biachim kan ngai, ka zulh ngai nan a caan ahcun zei ah kan rel hna lo i kan upat fawn hna lo.\nA caan ah le an chimmi le an pommi ttha tein ruat loin kan zulh top/kan pom top. Mah tein hlathlainak, tuaktannak, le ruahnak le duhthimnak zong Pathian nih a kan pek ve ko nan mah cu hmang loin biaknak lei i hruaitu cheukhat ruahnak bituk in a kalmi biachim kan ngaih tawn/kan zulh tawn/kan zumh tawn. Cucu atutan US thimnak ahhin a fiang ko.\nPastor te cawnpiaknak cu zulh ding an si ko. An bia zong ngaihding an si ko. Upat ding an si fawn ko. Asinan politics le sipuazi kong le zeidang kong ahcun pastor cheukhat cu cawnnak sang zong an nei ko lai nan ruahnak bituk in a kalmi an um len ve tihi philh loding a si lai. Politics kong, sipuazi kong, le zeidang kong an theih lomi a tampi ve.\nCucaah cun pastor te le vawlei lei hruaitu chimmi poh zulh i ngaihdih ding a si hlei lo. Mah tein hlathlai i ruahnak kaupi le thuk piin a tthami le a ttha lomi cu i thlet ve ding kan si ko ka ti. Atu cu si loin ar rawl fahtu cu ar pawl nih a hnulei in an zulh bang kan hruaitu pastor le vawlei lei hruaitu chimmi poh kha tuaktannak um set loin kan zulh hna.\nHruaitu nih hi ka hin ra u law sa le rawl eiding a um tiah a tinak lei poah ruitiah kan zulh hna i a um tthan lo e hika lei ahhin ra u law a ti tthan i ruitiah a tinak lei poah ah kan zulh hna. Buh le sa eiding a um a tinak ahkhan ei ding a um taktak maw, um taktak lo ti kha kanmah tein ttha tein hlat ding a siko.\nCuve bantuk in US thimnak kong i mee pek ding kong zongah mah tein i hlat i kan duhmi le a tthami tiah kan ruahmi cu vote pek ding an siko. Kan pastor te le vawlei lei hruaitu chimmi poah ngai in pek ding a si hlei lo. Sipuazi kong le politics kongah cun kan hruaitu pawl nak in a thei deuhmi an tampi.\nUS Laimi nak in Laitlang Laimi hi politics lei ahcun an fim deuh i an ruahnak zong a kau deuh tikhawh a si. Annih cu anmah tein an i tuak i a ttha an timi cu vote an pek ko hna. US pastor le hruaitu cheukhat zong mipi hehtiah vote pek ding kongah forh kan hmang. Laitlang lei pastor cu an hmang lem lo tikhawh a si.\nPastor te nih cun vote pek ding le pek lo ding kongah tampi a chim awk a si lo. Amah a duhnak lawng le a ttha a timi konglawng tlawmpal te chim seh law cucu a za ko. US pastor te cheukhat cu politics leiah ruahnak bituk in a kalmi an um i an theihmi zong a tlawmtuk tihi philh lo ding a si lai.\nPolitics kong le sipuazi kongte hna ahcun biaknak lei hruaitu nak in a thei deuhmi an tampi ko lai. Pastor te nih politics kong ahcun kan thluak kan ttawl tuk hna hlah seh law a ttha lai ka ti. Catialtu: Saya Van Tum


Pago Ramthen Chief Minister Rianrang Tein Chekfelnak An Tuah Lai – THE CHINLAND POST\nPago Ramthen Chief Minister Rianrang Tein Chekfelnak An Tuah Lai\nTCP-Thantlang|2019 October 21| Pago ramthen Chief Minister a si mi U Win Thein nih sayama pakhat cung ah bia a chim mi cu an phuan (report)an tuah caah Party lutlai tu hna nih a rannak in chekhlatnak an tuah cang lai tia kan theih.\nReport nak ca cu kan sin a phan cang, rianrang in hman kan lak lai tiah Party lutlai U Myo Ngunt nih a chim. October 5 Nat-Ta-lin peng Da-ma-nge khaute ah hmun hla piin siang cachim rian a rak tuan mi han umnak inn kong cu khuami hna nih an chimphuan mi kongah Chief Minister nih “ siang cachim saya/ma hna cu khua teah um in khua mi hna he i thitum, khua tlangval hna nih sayama te hna cu duhnak bia i ruah tibantuk nan tuah, timi kongkau bia a chim mi ruangah cunglei party lutlai tu hna sin ah report nak an tuah hi a si.\nHi bia a chim mi ruangah mitam pi nih an soisel pin ah siangngakchia phu hna nih duhlonak cathanh zong an chuah. Chief Minister a si mi U Win Thein nih cun hi bia chim mi ruangah ngaihthiam a hal than hna. Pago ramthen Chief Minister U Win Thein nih a luancia lio zongah “Singapore tiang lonh dingin rian kan tuan lai, Nuclear tiang zong kan cer chuah lai tite hna a rak chim mi ruangah fakpiin mawhchiat a rak tong bal. (Ref: the fifth wave News)\nPrevious H1N1 Zawtnak In Minung 116 Tiang An Thi: Chin Ramkulh Ah Zawtnak Hrik Ngeimi 6 An Um\nNext Myanmar Idol Season 4 Aa Zuammi Vote Pek An Ngah Cang


Thantlang sizung ah a thimi Pu Bawi Vung kongah Independent palai Salai Dokhar a sum kho ve ti lo a chim ve cang – Chin World News Evening\nThantlang sizung ah a thimi Pu Bawi Vung kongah Independent palai Salai Dokhar a sum kho ve ti lo a chim ve cang\nOctober 20, 2020 Salai Van Chin News\nThantlang peng, Ngaphaite khuami Pu Bawi Vung cu rilfonghlei a si caah Thantlang sizung ah i thlop dingin a kal. A ringfonghlei cu Operation an tuahnak a nunnak a liam tiah thawng kan theih.\nHi kongah tukum thimnak ah ndependent Pyithu Hluttaw in a cuh dingmi Salai Dokhar nih,“Thantlang peng dihlak nih Khua thuk piin kan ruah a herh cang. Cozah ser lawng ruah peng i ram ser ding ruat loin mee kan pek chung poh ah kan damnak siizung hmanh kan thihnak ah a cang ko cang. Khoikadah Mipi ai-awh tu MP hna an tlau hoi?\n“Thantlang peng ah cozah rian ṭuantu hna tampi hi rian phuah a herhmi an tamtuk hringhran cang. Hi kong he pehtlaih in Mipi ai-awh in a kan cawlcangh piaktu hna cu MP Palai hna an si. A tu Khoika dah an tlau hoi? Hi bantuk thawng ka theih ahcun ka pum i ṭhen cheu dih i cawlcanghnak tuah kho ning law a ṭha hnga!\n“Bawipa nih Cozah rian ṭuantu daithlang ruang ah a nunnak a liammi kan unau thlarau cu daihnak pe hram seh. Team Salai Dokhar nih Chungkhar hna nan ngaichiatnak kan in hrawmpi hna! Team Salai Dokhar,” tiah a chim.\nHi kong he pehtlai in, Ngaphaite mino MTP & MSA nih ngaihchiatnak le lungtlin lonak (lungṭhat lonak) cathanh an chuahmi.\nKum 2020, Tho 17 ah, Chin ramkulh Thantlang peng, Ngaphaite khuami Pu Bawi Vung (Pu Bivaih) cu Thantlang sizung ah mual a kan liam taak. Hi kong he pehtlai in, Ngaphaite khuami sinak in kan ngaihchiatnak le kan lungṭhat lonak chungkhar sinah kan von langhter duh. Cun, Ngaphaite khua mino hna nih atu bantukin kum 2020, Tho 20 ah cathanh kan chuah hi a si.\n1. Kum 2020, Tho 12 ahkhan Pu Bawi Vung cu a khua Ngaphaite-B in Cycle in Thantlang sizung ah i piah dingin a kal. Thantlang ah ummi Pu Van Hre inn a va ṭhum. Tlecia Pu Bawi Vung cu rilfonghlei in a zawmi a si i, Operation tuah dingin a tu bantukin Thantlang ah a kal hi a si.\n2. Cun, Tho 17 zaanlei ah Operation tuah ding ti a si caah Tho 16 zaan ah a hlankan tein sizung ah a va riak.\n3. Tho 17 zing suimilam 10:00 AM ah ṭuanvo ngeitu Sibawi te le sizung nawlngeitu hna nih sizung ah an auh. Cun, Suimilam hnu (11 Am) hrawngah voikhat an auh ṭhan i Pu Bawi Vung cu a tha thir dih cang.\n4. Damlo Pu Bawi Vung cu Operation khan chungah an auh ṭhan i ihkhun cungah kan khing lai an vun ti ah ṭuanvo ngeitu hna daithlan ruangah (santlaih lo) ruangah ihkhun cung cun an thlak. Cucu mizaw a zohkhenhtu pakhat nih a hmuh. Cuticun a si caah cucu (Civil Service Law? ိင်င့ံ၀န်ထမ်းနည်းဥပေဒ၊ ပဒ်မ -၁၆၂(က) zulhphung an tlamtlinh lo le an zulh lo caah a si. Cu nih a langhtermi cu Doctor nih a rian a tlamtlinh lo le a rianṭuanmi cungah daithlanhnak a ngei timi fawi tein theih khawh a si.\n5.Operation an tuah dih hnu zongah Operation atuahtu siibawi pa nih mizaw a tha thirhmi ahmuh ko nain a zohkhenh lo. Cun a voihnihnak zongah mizaw zohkhentu nih Doctor pa (operation tuahtu) a va auh ṭhan ahcun, siizung in a chuah cang ti a theih. Hibantukin a tuahto hna caah ိင်င့ံ၀န်ထမ်းနည်းဥပေဒ၊အခန်း (၁၅)၊ပဒ်မ-၁၆၁(ခ)nih ngeihmi zulhphung a tlinh ṭhan lo. Cun, a ruang um loin a rian ṭin caan nak tuan deuh ah a ṭin caah zulhphung ning loin caan a hmang.\n6. Cun, kum 2008 nih a sermi zulhphung pohmah-353 a pekmi tlamtlinh lo ruangah rammi minung hna an nunnak liamter le daithlan tuk in rianṭuan ruangah hibantuk tiang lungfak tuk in minung nunnak kan sung hi asi.\n7. Doctor biakamhnak- Kei mizaw ka minung kip an ngandamnak an thinlung damnak hi a biapi tuk ah ka chiah lai timi biakamnak a tuahmi cu, mizaw Pu Bawi Vung cungah an tuahsernak nih cunglei zulhphung an tlamtlinhlonak le an zulh lonak vialte alangh ter dih.\nThantlang sizung nih hmailei ah hibantuk thil a can sual tinak hnga lo Ngaphaite khua mino hna nih ralrinnak kan in pek hna.-The Ngephesizô Post\nThantlang Sizungah Operation tuahnak in a thimi Pu Bawi Vung kongah Ngaphaite mino nih lungfahnak le lungtlin lonak cathanh an tuah


President Donald Trump Caah Thawngpang Thar Pakhat A Chap Than – The Cherry Par\nPresident Donald Trump Caah Thawngpang Thar Pakhat A Chap Than\nGeorgia cu nihinah thawngthanh a si cang lai. Ithimnak thawng teitu. Avuihnihnak an relthanmi ah Joe Biden nih a tei deuh caah, Trump Campaign pawl nih a vuihnihnak relthan dingin an ti hna. Avuikhatnak an zohnak ah Election tlaitu pa a rian in an dinhter cang.\nCu relthannak cu zeitindah an rel lai ti a si ah cun, AUDIT in an mithut ai lo maw ti zohthan asi cang lai. Joe Biden an votemi kha computer in ID minthut le votenak i minthut ai lo maw ti an zohthan lai. Election phungning te in .5% nak tlawmdeuh teinak asi a siah cun relthan khawh asi timi phung an ngei a si caah. Na tha achia maw naisailo Pasal Teinak cu a ra lio, Teinak cu kanmah ta asi lai. Joe biden nih a tei sual zongah Joe Biden cu Vote 243 a si sai. Trump 232 a si ve lai. Afiang deuhvak rih lomi a si. Credit: Joseph Thawng Z Tingp\n← Pu Vanceuuk Khenglawt Kan Thlacam Kan Let Sawh\nBiden nih mee firnak organization an dirhnak kong thimnak hlan zarh hnih khat hrawngah a chimmi a hmu rih lomi nan um sual ah →


Myanmar Idol ah hlasak aa zuammi Chin pa Yaw Kee | THE CHIN EXPRESS\nHome Chin Myanmar Idol ah hlasak aa zuammi Chin pa Yaw Kee\nMyanmar Idol ah hlasak aa zuammi Chin pa Yaw Kee\nMindat khuami Yaw Kee cu Myanmar Idol season 4 ah hlasak aa zuam i Golden Ticket zong a ngah cang.\n“A Kee tiin an ka auh. Atu lio hi NGO ah rian ka ttuan. Hlasak i ka zuamtuk ruangah ka rak i zuam hi a si,” tiah Yaw Kee nih interview ah a chim.\n“Na hlasak dan cu tlang cungah hla a sami kan lawhter. A ttha tuk,” tiah judge Ko Aung Lat nih a ti.\n“Ka caah duh na nung tuk. Midang ca zongah si ko lai. Tlangcungmi tamdeuh cu hla an sak tik ah biafang a fiang lomi tete a um tawn. Nang cu ka ruah lo tuk in a tha. Key sang na kai le na tum zong ah na aw aa dawh tuk,” tiah judge Tin Zar Maw nih a ti.\n“Na awmaang aa phundang ngai. Na hlabia na kan piah lo nain kan ngaih ah kan fiang dih,” taih judge Phyu Phyu Kyaw Thein nih a ti.\nAtu tiang kan theihmi ah Myanmar Idol Season 4 ah hlasak aa zuammi hi Chinmi in Esther Dawt Chin Sung, Benjamin Sum le Yaw Kee hna an si. Thazaang pe cio hna usih.\nYaw Kee hlasak aa zuam lio cu a tanglei video ah tling deuh in zoh khawh a si.


Vaupi Thla Editor Ann - Senri Cazual\nPosted by Admin | May 5, 2015 | Editor Hmurka | 0 |\nVawleicung ah zeidah a rang bik tiah in hal hna sehlaw zeidah naa thim hnga? Arang bikmi cu caan hi a si lai dah. A ruang cu, atu suimilam t`em te i kan tuahmi hi suimilam pakhat hnu ahcun tuanbia ah an cang i kirh t`han duh len zong ah kirh awk t`ha lo ah aa cang ko cang. Mah ca ah a si lai cu motor zong ah khin a hnulei zohnak i thlalang an chiahmi khi hmailei i thlalang an chiahmi zohnak nak in a faat deuh nak khi a si hnga mw? Cucaah cun Kan lenh takmi nun lam kha fak tuk in cuan ti lo in, kan hmailei i a cang dingmi tu khi fak deuh in cuanh khawh i zuam hna usih. A tu bak te i kan tuahmi kha rem tthipttep te in tuah khawh i zuam hna usihlaw, vun cuanh t`han tikah chiarnak ngei lo tein tuah khawh i zuam hna usih.\nMinung tampi nih kan ruah palh tawnmi cu dawnh hlei cung i minung tampi hmai biachim le ramkhel rian va t`uan te pawl lawng khi ram dawt le miphun ca ah rian t`uan ah kan ruah t`heu tawn. Mino hna zong nih kan t`uan khawhmi a um ve ko. Cucu zei dang a si lo mino kan si lio kan zaang a tthawn lio ah, kan umnak hmun kipah thazaang in kan tuah khawhmi ah t`an lak i zaanghlei caw zong khi ram dawt le miphun dawt cu a si ve ko. Kan thazaang g um lio ahhin kan CCF, Chin House le kan miphun ca ah kan zaang ze ruam hlah seh tiah sawm kan duh hna.\nSenri Cheif Editor,\nThomas Van Nawl Bik\nPreviousKum 1884 – 1945 Tiangah Pathian Nih Korea Khrihfabu Hi Zeibantuk Thluachuahnak Dah Arak Pek Hna?\nNextKA PHILH KHO LO KHA NU TE KHA


Thawngdang Cozah Nih Cohlan Lo Mi Awngbali A Cawmi Hna Cu An Bank Khar Piak Khawh An Si – Buanchukcho\nThawngdang Cozah Nih Cohlan Lo Mi Awngbali A Cawmi Hna Cu An Bank Khar Piak Khawh An Si\nCozah Nih Cohlan Lo Mi Awngbali A Cawmi Hna Cu An Bank Khar Piak Khawh An Si\nMukoh (မိုးကုတ်)ruahsur ruangah mawtaw lam pee-100 leng a cim Mandalay ramthen, Mukoh khua ah ruah pehtlai in a sur caah August 13 zinglei suimilam 2:00 hrawng ah Bawvadan khua motor lampi a sau pee-100 leng cu a cim i a rawh caah August 14 ni ah serhram an thok tiah Bawvadan khuabawi nih a chim.Ruahsur mi nih vawlei cu a ei caah lam cu tiva ah a cang tiah a chim chap.\n“Zinglei suimilam 2:00 hrawng ah lam cu tiva ah cang in, cu lam cu a tla/ a cim pee-100 leng si lai, cimh lo in lam a rawk mi hi pee-300 hrawng a si”lam mei tung zong an rawk tiah theih a si.\nLam cimh in a rawhnak kong cu lam zunglei sin ah thawngthanh a si cang, lamremh nak ding ah phaisa thlak in kat-ta-ya(ကတ်တရာ) phah than ding cu a caan hngah a hau rih lai tiah theih a si.\nA rawk mi motor lam pi hi Mukoh khua nichuah le nitlak pehtlaihnak ah hman bik mi lamngan pakhat a si, Taphanpin khua,Maepe khua,Kulan khua, Bawvadan le khuachung kal khawhnak ding lampi a si tiah theih a si.\nMagwe Airbase Bomb Puahnak Ah Raltuknak Vanlawng 4 A rawk\nKarenni Ramkulh Chung Mipi Hna Ralhrang Nih Thilchuh Le Thihphaih An Tong


Donald Trump nih Supreme Court Judges 3 chiah manh ruang ah US cu Abortion law ah thil athlengter khawk, – Kawltu Team\nDecember 3, 2021 December 4, 2021 Pu Tawn Mang\nUS Supreme Court cu atu ah hin Liberals Democrats lei 3 le Conservative Republicans lei 6 an um lio asi, Donald Trump nih acan lio ah khan, Conservative Scotus 3 a chiah lut manh, Supreme Court nih Republicans le Democrats hna buainak pakhat cu, Abortion law kong hi ceih cuahmah liopi asi, President Biden kum 79 Catholic extreme tuk mi le Nancy Pelosi Speaker, VP Kamala Harris hna nih Abortion an support ngai ngai khi asi, VP hlun Mike Pence le Donald Trump hna nih cun Anti- Abortion lei an kalpi ve fawn khi asi.\nConservative Supreme Court justices hna nih cun landmark 1974 ruling Abortion Law / Roe v. Wade cu tlauter ding dirhmun ah adir lio in, liberal justices 3 hna nih cun an duh ve bak lo khi asi, Chief Justice Roberts nih cun Nu nih zei ruang ah zar 15 chung nau apuai lio ah, abortion tuah le tuah lo ding ah lungthin ah biachah manh ding asi lai lo ati, Justice Brett Kavanaugh nih Abortion law cu States kip hna biachahnak ah chiah si kose ati, Justice Amy Coney Barrett nih cun Abortion le Adoption kalpi ning adang tein arak chuahpi ve fawn.\nSupreme Court Justices hna nih hin Dobbs v. Jackson Women’s Health Organization kong ah an debate ter lai- zar arak um ding ah hin an ruah ning, lak khawm mi hna cu langhter asi lai, Supreme Court pawng ah hin pro-life & pro-choice protesters hna buainak ruang ah minung 3 nih hriamhma angei, Former vice president Mike Pence nih US abortion rights kum 50 chung anrak hman cang cu, meivap ah cangter khawh asi tiah activities hna sin ah achim.\nTrump’s former deputy, Christian zumtlak tluk le conservative family values chiah sang ngai ngai tu Mike Pence – ” Roe versus Wade/ Abortion Bill kum 50 chung kanrak hman cang cu an tlauter dengmang cang, naite ah asi lo hmanh ah hmai lei ah ati, Ka thinlung ah mah thil hi arak phan te ko lai tiin ka theih ati, Abortion bill hi American political right & religious Christians hna nih an pawm lo ngai ngai, Supreme Court nih Mississippi nih Abortion Bill Nu nih Zar 15 nau apuai hlan le puai hnu nau tlakter le tlakter lo kong ah, an ruah cuahmah lio kong ahMike Pence comments nak asi.\n← Vawlei pi hi cantha ngeihnak in can tha lo lei ah kan pan cuahmah ko cang ralpi hi anai tak tak cang rua, ram pahnih hna nih raldoh ding ralrin te in an um cang ko hih!\nChina cu Taiwan ruang ah soiselnak an ton ngai cang, Trump, Shinzo Abe Interview ah China thinhunnak apuak deng mang maw sihnga? →


Bawipa ka phu ka tawk lo in na ka cawisan ka lawm tuk: Esther Dawt Chin Sung - Khuaruah Har News\nBawipa ka phu ka tawk lo in na ka cawisan ka lawm tuk: Esther Dawt Chin Sung\nDawtu nan dih lak nan ka dir pi nak le dawtnak cung ah kei nih minung si nak in cham ding ka ngei lo kan biak Pathian tu nih aa letza in thlawchuah in pe ko hna seh.\nMipi nih kan i ngeih taktak mi myanmar Idol season 4 winner Esther Dawt Chin Sung hla thar cu ngai khawh a si cang. Kawlram pumpi ah hlasa lei in a min a thang taktak mi Esther Dawt Chin Sung cu tu lio kan mah chin mi chung long hmanh si lo in kawlram pumpi huap in a min a thang taktak mi hlasa thiam minthang pakhat a si.\nSinger Esther Dawt Chin Sung cu kawlram mipi nih an uar taktak mi le thazaang zong an pe taktak mi kawlram hhlasa thiam min thang pakhat a si. Esther Dawt Chin Sung fans hna nih kan i ngeih tuk mi Esther hla thar cu a chuah cang.\nMipi nih kan uar taktak mi singer Esther Dawt Chin Sung a hla thar cu kawlram suimilam 7:00pm ah JOOX,Official FB page, Official Youtube account le a dang Online Platform in a van tar lang cang. Atang lei ah Esther Dawt Chin Sung hla thar Unseen ti mi hla cu zoh duh mi hna caah kan van in tar piak ve hna. Video tihmi hi hmeh piak\nRelchap>>>Lebanon, Beirut Khuapi Ah Ttihnung Tak Tak Mi A Puak Ruang Ah Minung 132 Nak Tlawm Lo Ruak An Hmuh Cang\nLebanonram Beirut khuapi ah ttihnung taktak mi vawi hnih kheng te a puak ruang ah minung 132 reng lo an nunnak a liam leng ah mi 5000 hliamhma an pu tiah theih a si. A pawngkam um building ngan taktak cu a rawk dih cikcek tiah theih a si.\nHi bantuk tthihnung taktak mi a puak caan hi August 4 zan suimilam 6 lonh hrawng ah khin a si i, vawi khat a puak hnu tlawmpal ah khin a hlannak thang deuh le ttihnung deuh in a rak puak tthan tiah Russia thawngzamhtu RT nihcun an langhter.\nHi bantuk ttihnung taktak a puak hnu tlawmpal ahcun hliamhma a pu mi hna cu sizung ah an khat dih tiah Lebanon thawngzamhtu Reuters nihcun an langhter. Ttihnung tukmi a puak hnu tlawmpal bak ahcun a pawngkam um bilding hna cu Lihnin nih a hninh hna bang in an i hnin tluahmah.\nSky News nih a langhter ning ahcun mitat phu phukhat cu a tlau bak in an tlau dih tiah a langhter ve. Lebanon cozah thawngzamhtu a si mi NNA le Lungchungzi lei thawngzamhtu pahnih hna nih an chim ning ahcun mah thil puak nak hmun ah hin a puak kho mi thilri tampi an chiahnak hmun hma a si tiah an chim.\nOnline cung ah ttihnung taktak vawi hnih a puak nak hmun ahcun meikhu khi van sang lei ah an kai thluahmah lio cu hmuh khawh a si. Cun a pawngkam um building cheukhat hna cu an kangh leng ah an kuai dih cikcek mi cu hmuh khawh a si fawn. A tang video hi rak zoh ve hmanh ttihnung taktak khi a si.\nSaya David Lah Le U Wei Tun Hna Cu Mayan Kone District Court Nih Biachahnak An Tuah Piak Cang Hna\nKalay Myo Ah Phungki Pakhat Nih Mipa Pakhat Fak Tak Tak In A Velh\nA zengmi hna hrangah no lio bantuk bakin a kalter kho thantu si tha\nNungak Tleirawl 300 Nupa Sualnak A Tuahtu Sibawi Cu Tlaih A Si\nBreaking News: Mizo Kan Unau Le Kala- Vai Pawl Buainak Ah Mizo Pali Hliamhma An Pu Cang+ Video\nKhampat Khuapi Ah Kyat Ting 1100 Man Nak Tam Deuh Rit Sii An Tlaih\nBreaking News: Mah hi hi Zoh sawh sawh ding asi lai lo\nDawn Khua CNLD Nih Sunglawi Tak Tak In Chin Chin Pekthang An Dawn I Vawrhla An Saknak\nA ralai dingmi raltuknak chuakmi ah American ralkap hna nih an ihruk dingmi ralkap uniform konglam


A chanchung hnawm thianhtu rian atuannak in ahmuhmi phaisa vialte cu athih hlanah pekchanhnak arak tuah dihtu tarpa - Khuaruah Har News\nA chanchung hnawm thianhtu rian atuannak in ahmuhmi phaisa vialte cu athih hlanah pekchanhnak arak tuah dihtu tarpa\nVawlei cungah hin mirum hna nakin mi sifak deuhmi hna chungin pekchanhnak tuahtu an tam deuh an rak timi hi hman dawh asi. Sifak santlailo hna nihcun an thazang hmangin an hlawhchuah mi phaisa tlawmpal te chungin pekchanhnak an tuah theu tawn.\nThailand ram ah tarpa pakhat nih sifak santlailo le harsatuk dirhmun in arak kawlmi phaisa vialte hnacu athih hlanah pekchanhnak arak ngei dih timi nih cu kan nih hrang cio zongah zohchunh awktlak tak khi asi. Mah tarpa cu a min ah Lob Puri tiah theih asi. Cun amah cu in ngeilo arak sifawn ti zong theih asi.\nLob Puri cu Thailand ram chungah minthang dawr pakhat asimi Seven Eleven dawr hmaiah zan chiartein ariak peng tawn. A hrangah cun eidin awk thil hna cu arak hartuk lo. A riantuanmi cu apawngkam lam hnacu thianh in ahmuhmi phaisa hna cu arak khon tawn tiah theih asi. A ihnak khan belte cu dawr hmai asi tiah theih asi.\nSinain athih laite can ah cun achungle hna cu akawh hna hnuah hartukin arak ikhon mi phaisa vialte cu an pathian temple ah pekchan dingin bawmh arak hal hna tiah theih asi. A rak ikhon mi phaisa hna zong cu tlawmpalte lawng asilo. Mah konglam cu Thailand ram minung nu pakhat nih amah facebook cahmai chungah arak tarlangh tikah karak tarchin hi asi. can pekin narak ka relpiak ruangah lawmhnak ka ngei.\nNuclear raltuknak chuak sual sehlaw American ralkap hmunpi sikho dingmi E-4B Nightwatch\nMay Than Nu tanhbuin bia achimtu hna nihcun thong chungah zul ko u tiah achimtu Rhota Tuhrawng\nMinung Cio Cio Kan Hei I Dan Khawh Ning Hi Cu Ruah Lengmang Ah Lungdongh Hna A Fawi Te\nUS buainak nih coronavirus a philhter cio hna: Salai C Alexander\nMizoram Duty mi nih Tio kam i a ummi Chin mi Vok an kah Piak tthan hna\nRumnak Kan Tihmi Nih Khin Hna Ngamnak Tling A Kan Pe Kho Lo\nKum 16 telawng asirihmi Birmingham midfielder cu Manchester United nih pound 30 million in cawk an timh\nJoe Biden Caah Muihnak A Tlung Cuahmah Lio Ah Trump Caah Cun Ceunak A Hung Chuak Vuaimai Ve


ABOUT – THE CHIN JOURNAL\nKAN KONGLAM (About Us)\nThe Chin Journal (TCJ) cu 2015 ah Yangon le Australia ah a ummi mino hna i bawm in rak dirhmi Lai Online News Agency a si. Chinram khuapi Hakha ah Main Office kan on i, Yangon zong ah pehtlaihnak zung kan on.\nAbikin, Hakha, Thantlang le Yangon ah kan cawlcaang i, hmun dangdang Laimi khuasaknak Gangaw, Kalay le Thlanglei Laitlang zong ah pehtlaitu minung kan chiah hna.\nFebruary 2016 ah Ministry of Information (MOI) nih Myanmar ramchung ah phungning tein Media rianttuannak License No. 00059 a kan pek.\n∎ KAN DIRHMUN\nTCJ cu zeibantuk ramkhel bu, biaknak bu le zatlang bu he hmanh pehtlaihnak a ngei lomi News Agency a si i, ramkhel, biaknak le pumpak/bu ruahnak le tlaihtleng hoih in thawngzamh fak piin kan kham.\nJournalism nuncan ziaza panga he aa ruang in a zalongmi, thleidannak a ngei lomi, ttuanvo laknak a ngeimi, mi nunnak a upatmi le adik/ahmaanmi thawngpang pawl Laimi sin ah phakter kan i zuam zungzal.\n∎ TCJ RIANTUANTU HNA\nTCJ cu Laimi Media rianttuannak tthancho chin ding in aa zuammi kan si bang in atulio kan rianttuantu hna zong Journalism lei ah cawnnak a ngeimi kan si hna.\nMinung thar kan lak tik ah thla 2 chung Internship bantuk in Journalism cawnnak ngeih buin rianttuanter an si. Cu hnu lawnglawng ah cun caantling rianttuantu ah fehter an si.\nAtulio ah TCJ nih Yangon ah rianttuantu chungtel 2, Hakha ah 4 le Thantlang ah pakhat tiin kan i ngeih hna. Gangaw le Kalay ah pehtlaitu minung pakhat veve le Thlanglei Laitlang ah pehtlaitu minung pakhat tiin kan chiah hna.\n∎ CARELTU ZULH AWK\nTCJ website ah a kan lengtu le careltu nan zapi cung ah kan i lawm.\nTCJ nih kan tarmi ca kong Comment pek le Share tik ah thawngpang he aa pehtlai lo piin minung pakhatkhat/bu soiselnak le thangchiatnak nan tuah hrimhrim lai lo.\nCun, kan thawngpang nan Share/Copy tik ah kan tlangtar (Topic) le a chungbia nan thleng hrimhrim lai lo (asiloah) sullam dang chuahter in cabia nan thleng lai lo.\nThe Chin Journal (TCJ) is the leading local news source in Chin State covering Breaking news, Politics, Economics, Sports and Entertainment. We strive to bring you news stories with the most accurate information as soon as the story breaks.


Chin Mino Hna Ralkap Cozah Dohnak Caan Tha Nan Ngeih Hi Nan Iuar Ding A Si – Onlinenungak\nChin Mino Hna Ralkap Cozah Dohnak Caan Tha Nan Ngeih Hi Nan Iuar Ding A Si\nChin mino hna ralkap cozah dohnak caan tha nan ngeih hi nan iuar ding a si. Nan ngeihmi caan tha kha raltha tein hmai nawr khawh i zuam chih uh. Dothlennak nih pasaltha le nusaltha a hrin tawn hna. kan miphun chung in bochan thlak pasaltha le nusaltha nan chuak lai. Kan zoh thla tuk hna.\nNan ule chan ah kan si khawh tawk kan i zuam, thisen tampi, nunnak tampi, hremnak le temturanak phun tampi kan tuar nain kan hlawh a tling kho lo, nanmah chan ah kan hlawhtling hram seh. Kanmah chan i kan hlawh tlin lo caah nanmah chan ah nan tuar, nanmah chan i nan hlawhtlin lo ahcun nan naule, nan fale chan nih an tuar te lai. Ram ca le miphun caah tuanbia dawh tial khawh izuam hram uh. Chin mino hna upatnak le bochannak tampi he, Salai Lairamthang


Salai David Ngai Sak: Ramrian Ah CNLD Hawikom Hna Muisam – Chin 11 News\nSalai David Ngai Sak: Ramrian Ah CNLD Hawikom Hna Muisam\n1. CNLD nih Ramkhel Hawikom ah a mumal hna cu: Party I a hran Phunghram dal (5nk) le Party Surlu dundan 6 (f) btk in asi lai.\nAdikthlir mi Democracy Hmuhco nak ah; A dik mi Ramkomh Cozah serh ding ah; Tlangcung Miphun vialte nih Mah tein Khuakhan Lairel nak caah: a cawlcang mi Party vialte / Bu vialte / Mi Pumpak, tbk hna he biatak tein kutsih in rianṭuan ṭi ding.\n2. Miphun tlukruan nak / Mah tein Khuakhan Lairel nak Nawlvo tling ter tu / Federal Ramkomh serh ding ah mumal a ngeih I; cu mumal ning tein Ṭuanchuak ding mi Party hna he lawng lawng Kutsih in Hawikom ah kan in serh hna lai.\n3. CNLD dohdal tu le thangchiat duh tu hna nih: CNLD cu “Kawl Ralkap he an I fonh te lai; USDP he an I fonh te lai” tiah thawngapang deu an ṭial mi kha zumh bak lo ding; Chin Mivial te nih miphun rian ah ruat in” Lungrual tein doh hna usih.\n4. Kum 5 chung Nawl ngeih nak le Ṭhancho nak caa lawng aa hmai thlak mi Party si loin, Chin mi vialte (aho hmanh baulo tein), Miphun tlukruan nak: Mah tein khuakhan Lairel nak: hmuhco khawh nak ding caah, Techin Fapar chan tiang a ngut in Ramkhel mi Chin Party asi.\n5. Chin Miphun le ram caah a nun nak pe mi Ramdaw tu hna le phuntung tu hna; rianṭuan nak le cawlcang nak kha Upat hmaizah nak pek buin; Tlukruan nak: Mah tein Khuakhan Lairel nak, Zungzal a ngu mi Federal Ramkomh sersiam ding in Hmuitinh Fek tein angeih mi Party hna he kutsih in ramrian ṭuanti ding ah a fekmi Biakam nak he.\nSource: Saya Rung Kaw’s Fb


Breaking News; Pu Biak Ceu Meithal Kahnak In A Nunnak A Liam! – The Cherry Par\nBreaking News; Pu Biak Ceu Meithal Kahnak In A Nunnak A Liam!\nNihin December 17.2021 ah, Hakha peng Hranhring khuami Pu Biak Ceu cu Hranhring le Tiphul lampial, Hniarlawn thar lonh ah meithah kahnak in a nunnak aliam tiah kan theih.\nKhuami pakhat nih ” zaanlei suimilam 4 le 5 kar hrawng ah asi lai, an nu he Hakha in khualei ah tlun an i thawh ah Tiphul lam pial ah an kah hna hi asi, Pu Biak Ceu cu hmunri ah a nunnak a liam colh, zaan suimilam 9:10 PM hrawngah aruak khua aphan, akap tu hna hi mi zei dah an si afiang colh ko lai tiah ” The Federal Times ah achim.\nCDF Le CNA Nih Thantlang Ah Kahdohnak Voi 30 Deng An Tuah Cang! CDF- Thantlang dirhka in nihin tiangah voi 30 deng Thantlang ah kahdohnak an tuah cang. Ralhrangphu lei in minung 80 reng lo an thi cang.\nCDF in ram caah nunnak a Liammi minung 6 (hliamhma a tuarmi minung 24) Le CNA in ram caah minung 3 nih nunnak an pek. Kakawi Nang Le Keicu lungtho tein pe peng ko sih. Bawipi\nA DONGH TIANG…KAN RAK TI LO MEI? Kan i funtom ni cu tei kan i thok ni a si. Kan i țhen ni cu zawtlak kan i thok ni a si. Kawlram mizapi chung ah 70% hi cu 2021 February thla in kan i funtom hna, ti ko usi. Chin State chung ah cun 90% kan (rak) i funtom ti ko usi. Kha caan kha tei kan i thok caan a si. Hi vialte kan lung aa rual (i funtom) ahcun zei ral nih dah an kan tei lai! MAH nih a kan tei lai, na ti ko lai maw? Na ti kho lai ka zum lo!\nNain, caan karlak ah, thil tampi ruang le mi cheukhat ruangah, kan lung aa rualnak thazaang hi a zor hniahmah mi a lo. MAH chiah mi rap nih a foih cuahmah mi kan tam ko rua. Mah lungtho te hrimhrim zong in MAH rap chiah a bawmtu kan karh mi a lo. Cu bantuk lungput le dirhmun a ngei mi kan karh chin lengmang ahcun, kan ram hi zei dah a lawh te hnga?\nAtulio ah mizapi chung in (Hakha chung hrimhrim zong ah) Pilat bang a kut aa țawl mi kan tam chin, tiah bia a leng. Kan i fahsak men lai nain, bia hmaan a si cuh! Pilat bantuk ngaingai dirhmun a phan lo nain, atu tiang dirhmun fekfuan a ngei kho rih lo mi an tampi, ti a si. Aa phuhrung mi kan um len lai. Bia hmaan a si cu ta! Cu hna lakah mifim, cathiam, mi tampi nih bochan ngaingai mi zong tampi an i tel, ti a si. Aa phuhrung mi kan um len lai. Bia hmaan a si caah a si ko!\nCu pin ah, atu hrawng hi mah pumpak hlawknak ca men ah rian a kawl i a țuan mi an tam tuk, ti a si. Thilti kho le mi-ngei tampi caah caan țha taktak a si, ti si. Aa phuhrung mi kan um hoi lai. A hmaan caah a si cuh! Lam an ti, ti le mei an ti, sang le veeng țhanchonak an ti, khua himnak an ti! Mah rap ah aa foih mi kan tlawm ti rua lo!\nHawi he aa lo lo deuh tete zong kan um ve rih, an ti. Atu hrawngte hi cu PDF le CDF/CNF/A tibantuk hnahnawhnak pek phun rumro in kan i la. Dohthlennak tha kan pek, nain CDF/CNF/A pawl nih harnak an kan pek chin, ti hrawng khin khua kan ruat i sualphawtnak bia kan chim. A cheu cu fiimkaan deuh in kan um i bia kan chim tuk lo (kan lung chung tu in cun kan i khat). Hi bantuk lungput le dirhmun hin maw dohthlennak kan rak thok? Dohthlennak tuah lio ah hin kan pumpak, chungkhar le thilri tampi zong an him lai lo, kanmah nunnak lila zong a him lo kho, ti hi kan rak hngalh lo buin maw kan rak aukhuan sawh cio?\nCu lawng hlah! A phun hi a tam i hmakhat ah chim cawk ding a si lo. A sau tuk lai. Atu thla 10 leng chung kan temhtuar hnu, tlaih le hrem, thah le nawn, khangh le ciamh kan huah lengluang hmuh le tem ko bu zong in mizapi cawlcanghnak tu sual a phaw i Dohthlennak lungput (spirit) dertertu bia chim lawng a țhawng i zei ngaingai a țuan lo mi kan tam ngai, ti a si. An bia cu: ”Ei, kan tei hna lai lo cuh. Kanmah lam kan i sungh. Tei khawh ding phun an si lo…”ti hrawng khi a si, an ti. Kan i phuhrung maw? I phuhrung ko hna usi. A hmaan fom cu ta! Nain, i phuhrung tiang lawng a za lo!\nHi bantuk bia, lungput, ruahnak, zumhnak le tuahsernak nih hin kan ram le kan miphun zei bantuk dirhmun lei ah dah a kalpi khawh? ti hi kan i hal chih a herh! Teinak lei ah a kan hruaitu maw a si? Sunghnak lei ah a kan tlaktertu dah a si? Funtomtu maw a si? Țhencheutu dah? Funtomnak nih zei dah a chuahpi i țhencheunak nih tah zei dah a chuahpi? Cuai hun thlai chun ko hmanh!\nRialdip Uknak (dictatorship) a dirpitu hna poh nih mizapi lakah an rak chiah cio tawnmi rap hi atutan ah MAH zong nih fek ngai in kap tampi in a chiah ve. “Dawtnak, Dinnak le Daihnak Pathian fale kan si” aa ti mi tal nih hin cun MAH rap tehna hi cu i foihter hin sawh hna hlah usi. Kan i funtom ni cu teinak hmuh kan i thok ni a si bantukin kan i țhen ni cu zawtlak kan i thok ni a si ve, ti hi kan lung ah chia cio hna usi. Credit: Petros Petros\n← Tedim pengchung Ngawsing khua le a pawngkam hrawng ah\nRungtlang hi khuaruahhar in a ttha mi le man a ngei mi tlang a si! →